Tietoa koloradonkuoriaisesta - Ruokavirasto\nKoloradonkuoriainen (Leptinotarsa decemlineata) on karanteenituhooja, jota ei saa päästää leviämään perunantuotantoon. Ilmoita havainnostasi välittömästi Ruokavirastoon ilmoituslomakkeella tai sähköpostitse (kasvinterveys@ruokavirasto.fi). Ota löytämäsi kovakuoriainen mieluiten elävänä talteen esimerkiksi lasipurkkiin.\nKoloradonkuoriainen on Pohjois-Amerikasta kotoisin oleva kovakuoriainen, joka on nykyään yleinen myös Euroopassa. Sen tärkein isäntäkasvi on peruna. Koloradonkuoriainen on vakava maatalouden tuholainen, jonka toukat syövät nopeasti kasvuston paljaaksi. Suomeen koloradonkuoriainen uhkaa levitä kaakosta, josta kuoriaisia voi kulkeutua Suomeen ilmavirtausten mukana.\nPääisäntäkasvi on peruna\nMuita isäntäkasveja ovat esimerkiksi tomaatti, munakoiso ja luonnonvaraiset koisokasvit kuten musta- ja punakoiso.\nAasia: Kiina, Lähi-Itä, Keski-Aasia\nAmerikka: Yhdysvallat, Kanada, Meksiko, Kuuba, Guatemala\nEurooppa: Laajalle levinnyt Keski- ja Etelä-Euroopassa\nSuomi: Esiintymiä joinakin vuosina. Hävittämistoimenpiteet tehty.\nMunat: 1,2 mm pituiset kelta-oranssit munat ovat tiiviissä ryhmissä lehtien alapinnoilla.\nToukka: Vastakuoriutunut toukka on noin 1-2 mm mittainen ja tummahko. Toukkien kasvaessa niiden kuperan selkäosan väri muuttuu oranssin punertavaksi. Pää on musta ja kyljissä on kaksi riviä mustia pilkkuja.\nKotelo: Maanpinnan alla isäntäkasvin juurella. Kotelo on soikeahko, oranssi ja hiukan yli senttimetrin mittainen.\nAikuinen: Kooltaan noin senttimetrin mittainen. Keltaisessa selässä on kymmenen mustaa pitkittäisraitaa. Etuselkä on väriltään oranssi ja siinä on mustia pilkkuja.\nKatso lisää kuvia ja kuvalliset tunnistusohjeet täältä.\nSekä aikuiset kuoriaiset että toukat syövät isäntäkasvin lehtiä.\nVarsinaisen tuhon aikaansaavat toukat, jotka massoittain esiintyessään syövät kasvuston paljaaksi niin, että vain lehtiruodit jäävät jäljelle. Toukkien syömät laikut on helppo havaita pellolla.\nKasvuston syöminen pienentää merkittävästi satoa.\nAikuiset ja toukat sotkevat kasvuston tummilla ulosteillaan.\nPariteltuaan naaras munii usean viikon ajan 10-30 munan ryhmiä lehtien alapinnoille.\nLämpötilasta riippuen munasta kuoriutuu toukka 4-12 vuorokauden kuluttua.\nToukat pysyttelevät kuoriuduttuaan ryhminä, ne kasvavat nopeasti ja syövät runsaasti.\nTäysikasvuiseksi toukka kasvaa lämpötilasta riippuen 2-4 viikossa, jonka jälkeen se kaivautuu maahan alle koteloitumaan lähelle pintaa.\nKotelovaihe kestää 10-20 vuorokautta, jonka jälkeen kuoriutunut aikuinen nousee maasta isäntäkasville.\nKorkea lämpötila nopeuttaa kehitysvaiheita.\nUusi aikuinen kaivautuu syönnin jälkeen maahan talvehtimaan. Tämä tapahtuu aikaisin syksyllä.\nSeuraavana kesänä, kun maan lämpötila on noussut riittävästi, aikuinen kaivautuu maan pinnalle, syö ja alkaa paritella.\nKoloradonkuoriainen leviää luontaisesti tuulten mukana. Leviämistä tapahtuu myös puutavaran, kuljetusvälineiden ja ulkomaisten kasvisten mukana.\nKoloradonkuoriainen on kasvinterveyslainsäädännön mukaan karanteenituhooja. Jos sitä löydetään Suomesta, kasvinsuojeluviranomaiset määräävät torjuntatoimenpiteet.


Animekamut hakusessa (''seuranhaku'') - Sivu 18 - Aniki\nLiittynyt: Ma Helmi 17, 2014 12:04\nViesti Kirjoittaja desumona » Ma Helmi 17, 2014 12:27\nJotta että silleen:\nMinä (+ lisäke) olemme jyväskyläläisiä ja pari sivua selattuani tulin siihen tulokseen, ettei täällä edes ole ketään jyväskyläläistä. Minä haluan vuosien komerourani jälkeen olla sosiaalisempi ja parempi aloittaa niistä muista komeroista. Minä katson animea ja luen mangaa, paljon. Lisäke katsoo sen, mitä pakotan ja valitettavasti kuuluu pakettiin aika usein. Asiasta voidaan neuvotella, mutta lupaan, että olemme ihan kivoja. Voit myös ajatella saavasi kaksi yhden hinnalla. Vuosiluokkamme ovat -92 ja -91, tylsiä täysi-ikäisiä. Harrastusaikaa itsellä on liian monta vuotta, lisäke on melko entrylevel, mutta nielee kaiken. Voit ajatella voivasi vaikuttaa hänen makuunsa. Saat meistä hyvän kombon.\nMeistä saa seuraa vastaaviin asioihin:\n- animen katsominen\n- mangasta keskusteleminen\n- Magic the Gathering, 40k, lautapelit\n- turhista asioista valittaminen\n(+ ompelen, mutta en cossaa)\nJos tylsä sohjo, 2deep4u ja kauden kuumimman hitin katsominen nappaavat, älä tyydy istumaan vain komerossasi, vaan ole meidän seuranamme meidän komerossamme ainakin satunnaisesti maratoonaamassa. Ei haittaa, vaikka olisit entrylevel ja malissa olisi kaksi päivää katsottua animea, koska ei sillä lisäkkeellä ole juuri sen enempää. Lupaamme viljellä internetin vessanseinien iloja harkitusti.\nPs. Emme katso haaremisarjoja, ellei ole jotain pakottavaa syytä vaihtaa asennetta.\nLiittynyt: Ke Kesä 26, 2013 02:10\nViesti Kirjoittaja Japo » Ma Helmi 17, 2014 22:47\nOkei päätin sitten vihdoinkin kirjoittaa tänne olen 21 vuotias mies järvenpäästä. Animen Katsomista olen harrastanut nyt viimeiset viisi vuotta hieman aktiivisemmin. Mangaakin on tullut luettua jonkin verran enimmäkseen shonen sarjoja mutta olen avoin kaikenlaiselle. Parissa Conissakin on tullut käytyä mutta yleensä pyörin niissä yksikseni.\nOlisi kiva jos löytyisi kavereita tai ystäviä joiden kanssa voisi käydä coneissa ja keskustella eri sarjoista\ntässä joitakin seuraamiani sarjoja\nViimeksi muokannut Japo, Ti Helmi 25, 2014 01:06. Yhteensä muokattu 1 kertaa.\nLiittynyt: Pe Helmi 07, 2014 10:54\nViesti Kirjoittaja suffica » Ke Helmi 19, 2014 11:59\nMiu mau moi\nSaa ottaa yhteyttä jos kiinnostaa animeseura Stadista.\nOlen 24-vuotias tyttö..nainen..tyttö\nVuosien varrella "japanijutuista" kiinnostuneet kaverit on karsiutunu jonnekin.\nOlis kiva saada joku mukaan Desu-ja/tai Animeconiin kesällä.\nEn malta odottaa oon ollu taas conipimennossa liian pitkään =^.^= ja cossi\nEn sen enempää luettele sarjoja ym. mistä pidän, enkä osaa kirjoittaa tähän hätään kovin puoleensa vetävää tekstiä. Mutta lupaan, että se joka kiinnostuu ottamaan yhteyttä yhteisen mielenkiinnonkohteen nimissä, ei tule pettymään hih.\nヽ(=^･ω･^=)丿 ~I know what you hate so I do it constantly\nLiittynyt: Pe Syys 23, 2011 23:54\nViesti Kirjoittaja Inui-chan » Ke Helmi 26, 2014 00:01\n"Ehkä tännekkin vois pistää jotain", päätin tässä äsken hetken mielijohteesta.\nElijoo, Espoossa lurkkiva 23-v tyttö täällä etsiskelee jotakuta/jonkinlaista porukkaa jakamaan kokemuksia animesta, mangasta ja muusta Japanin taivaan alle liittyvään hulabaloohon.\nJa kun täällä näyttää olevan muitakin pääkaupunkiseudulla asuvia, niin oisko pienehkö miitti paikassa x mistään kotoisin oleva idea? Just saying\nMutta mutta. Olen aika kaikkiruokainen, enemmän mangan maailmaan sukeltanut hyypiö; joka opiskelee heppoisesti tossa leipuri-kondis linjan ohessa japanin kieltä, on hetken mielijohteesta kasannut jopa subiryhmän joka ehkä saattaa jossain vaiheessa aloittaa suomenkieliseen tekstittämiseen kohdistuvan sivuryhmän (et jos on kiinnostusta osallistua, niin viestiä voi heittää)).\nLemppareista tällä hetkellä löytyy\nFiguja tulee aina välillä ostettua ja mangaa sitäkin enemmän, mutta tällä hetkellä taitaa hyllyssä virua vain yksi enkunkielinen pokkari ja muut ovatkin sitten sitä itseään, eli japaniksi. Pelejä pelailen myös aika aktiivisesti; Nintendoa löytyy jokaisesta sukupolvesta, kuten myös Pokemonia.\nEt jos vaan kiinnostaa tällaseen idioottiin tutustuminen niin... en kyl sit vieroksu ketään sukupuolen ja muun asian kannalta. Et ihan kiva mä oon ja lupaan etten pure\nViimeksi muokannut Inui-chan, Pe Maalis 21, 2014 00:34. Yhteensä muokattu 1 kertaa.\nLiittynyt: To Helmi 27, 2014 03:58\nViesti Kirjoittaja rawly » To Helmi 27, 2014 20:10\nOlen 20 vuotias mies vailla seuraa jyväskylästä päin. Päätin nyt näin alkaa etsimään seuraa, kun ei sitä paljon tästä piiristä ole löytynyt. Animea ja mangaa on tullut katottua/luettua vuodesta nakki ja peruna, elikkäs paljon. Conikin tuli korkattua ekaan kertaan (Frostbite 2014) joka oli muuten 5/5 kokemus ainakin itselleni!\n- Anime, manga ja näistä keskustelu\n- Tales of- sarja (peliseura kelpais tähän ༼ つ ◕_◕ ༽つ)\n- Random roinasta puhuminen\nJos olet kiinnostunut edes yhesta ylläolevista asioista suosittelen avamaan komerot ja puhumaan asioista mistä pitää. Ja vaikka ei tykkää kaikista mutta kiinnostunut tämäkin kelpaa, itsekkin voin ottaa vastaa uusia haasteita ja toiveita.\nKetään ei syrjitä jos on halua tutustua!\nViesti Kirjoittaja Shine » Su Maalis 02, 2014 19:59\nPk-seudulla, tarkemmin ottaen Vantaalla asustava 20 vuotta täyttävä naikkonen kaipaa Mahjong-, yleistä p*skan puhumis-, ja cossiseuraa coneihin.\nMahjong seuraa varsinkin kaipaisin, koska olen keltanokka vielä ja pelejä kaipaisin lisää, eikä kahdestaan herran kanssa se oikein inspaa (Vaikkakin on älyttömän hieno setti ; __; )\nCossiseura olisi aivan mahtavaa, saisi vähän lisää halua tehdä asut loppuun.\nMeikä innostuu melkein kaikesta ja tykkäisin tosi paljon ryhmä/paricosseista.\nTuossa vielä oma MAL, jos jotain kiinnostaa.\nYksärii laittamaan vaan, jos kiinostaa : 3.\nLiittynyt: Pe Heinä 26, 2013 12:16\nViesti Kirjoittaja DragonHero » Pe Maalis 07, 2014 20:38\nAjattelin vähän päivitellä tietoja kun edellisestä on jo aikaa~\nEli nyt olen siis 16-vuotias tyttö täältä Kankaanpäästä. Pieni paikkakunta, eikä sen takia oikein löydy alan harrastajia, mikä on harmi. Toivoisin uusia ystäviä ja ehkä jopa cossausseuraa!\nOlen aika mukava persoona omasta mielestäni, mutta aluksi kai hieman hiljainen. Olen aivan erilainen henkilö kun minuun paremmin tutustuu. Ehkä hieman järjetön kaveri, jos saan sanoa. Pidän piirtämisestä, musiikista, kirjottamisesta, pelaamisesta ja tietenkin animen katselusta ja mangan lukemisesta. Olen pari kertaa cossannut ja kolmas kerta on tulossa kesällä! Etsin uusia kavereita, joiden kanssa voisi jutella animeista, peleistä jne. Sillä ei ole väliä, minkä ikäinen olet tai oletko tyttö tai poika. Tai missä asut. Ainahan voi onlinessa puhua! Minua voi rohkeasti kysyä kaveriksi, jos huvittaa! Aina on tilaa uusille ystäville!\nTässä joitakin animeita, joista pidän:\n- Letter Bee\n- Beyblade Metal saga\nTässä ne mitä tuli ensimmäisenä mieleen! Olen katsonut muitakin.. Shounen sarjat ovat ainakin hyvin usein mieleeni! Kaikkea saa ehdottaa jos huvittaa, olen aina innolla kokeilemassa kaikkea uutta! Peleissä suosikkejani ovat ehdottomasti Zeldat, Kingdom Heartsit, Monster Hunterit ja... No niitä kyllä löytyy ja paljon!\nJoten, jos jotakuta edes pikkaisen kiinnostaa niin olisi huisin mahtavaa, jos voitaisiin jutella.\nOdotan siis innolla, jos joku ehkä lähettäisi viestiä tulemaan!\nLiittynyt: Ma Maalis 10, 2014 14:15\nViesti Kirjoittaja Zew » Ma Maalis 10, 2014 14:33\nTäällä käppäilee 19-vuotias jokseekin ernumaisia piirteitä omaava tytön kaltainen. (:\nOlen kotoisin pieneltä paikkakunnalta Pohjois-Karjalan perähikiästä, ja alan harrastajat tosiaankin ovat vähissä. Nekin nettikaverit joiden kanssa joskus viihdyin cosseista tms puhuen taisivat kasvaa animesta yli kun itse jäin tällaiseksi, nyyh. ;_;\nOlen mahdollisesti hieman hankala lähestyttävä (luotan uusiin tuttavuuksiin vasta hiljalleen), mutta lupaan etten pure. Etsin juttu- ja varsinkin conikaveria/kavereita, enkä kummemmin välitä minkä ikäinen olet tai asutko ihmisten ilmoilla, eli kaukana täältä. Harrastan cosplayn ja liian animen tuijottamisen lisäksi urheilukalastusta (ihan oikeesti), kitaran soittamista ja paintballia, sekä tuhlaan elämäni tunteja pelaamalla tietokoneella erilaisia pelejä. Ammatiltani oon eläintenhoitaja ja vapaa-ajalla vannoutunut koiraihminen.\nEnsisijainen kiinnostuksen kohteeni animen saralla on ehdottomasti jo vuosien jälkeenkin Fullmetal Alchemist.♥ Ette usko miten yksi animesarja voi koukuttaa. Muita itseäni kiinnostavia anime-sarjoja (+pelejä) ovat ensisijaisesti\n- Fullmetal Alchemist Brotherhood\nOlen kuitenkin animen suhteen melko kaikkiruokainen. Cossaan nykyään mahdollisuuksien mukaan suht. paljon ja tykkään myös esiintyä puvuissani. Jos sinuakin kiinnostaa edes joku edellä mainituista sarjoista ja olet kiinnostunut coneista + ehkä ryhmäcossaamisesta, niin me voitaisiin tulla hyvin juttuun. d:\nAiniin, seuraava coni mihin olen menossa on luultavasti Mikkelin Mimicon tai Joensuun Kawacon!\nPs. DA:ni; http://ewizew.deviantart.com/gallery/\nViimeksi muokannut Zew, Ke Huhti 16, 2014 22:53. Yhteensä muokattu 4 kertaa.\n- Hyvin arvattu on jo puoliksi tiedetty -\nLiittynyt: Ma Maalis 10, 2014 21:14\nViesti Kirjoittaja aiga » Ma Maalis 10, 2014 21:34\nJuuh elikkäs en edes tiedä miks tulin anikiin, mutta kaikki muut suomalaiset animeen keskittyvät keskustelupalstat ovat aika kuolleita. Asiaan\nOlen 20v mies pääkaupunkiseudulta ja aloitin animen katsomisen noin 2,5 vuotta sitten ahmien jäätävän määrän sarjoja. Referenssiksi koko ensimmäisen vuoden katsoin keskiarvolta vuoden jokaisena päivänä 9 tuntia päivässä. Minulla ei ole animeaiheisia ystäviä oikeassa elämässä lainkaan joiden kanssa voin puhua aktiivisesti harrastuksestani. Suurin osa ajastani menee kuitenkin anime aiheisiin aktiviteetteihin.\nLempisarjani ovat lähinnä\nKatson lähinnä kaikkea animea, mutta ainut mistä en oikeastaan pidä on Moe. Ottakaa rohkeasti yhteyttä jos haluatte viestitellä tai myöhemmin nähdä ihan kasvotusten. Olen puhelias ja sosiaalinen ja tykkään keskustella vähän syvemmin erilaisista sarjoista ja animeharrastuksesta ylipäätänsä. Voin vaikuttaa päällepäin aika normaalilta kansalaiselta, mutta olen lievästi sanottuna täysi japani.\nps. Kirjotin tämän puhelimella joten antakaa kirjoitusvirheet anteeksi.\nLiittynyt: Pe Loka 07, 2011 15:41\nViesti Kirjoittaja Minni13 » Ti Maalis 11, 2014 19:42\nHeissuli vei! ^^\nTäällä olisi otaku kaveria vailla -92 mallia oleva tyttö... nainen... henkisesti tyttö!\nJyväskylän paikkeilta olisi mukava seuraa saada, kun olemme saman ikäisen kaverini kanssa ainoat animesta kiinnostuneet, ja coneihin olis mukava saada uusia tuttavuuksia kiertelemään (Etenkin tulevaan desuconiin 2014!!) ^^ Myös Lahden alueella siis tulee pyörittyä aika paljon, joten sieltäkin päin olevat viestiä vaan rohkeasti tulemaan\nToki muiltakin paikkakunnilta, en rajaa sukupuoleen, ikään tai asuin paikkaan tuttavuuksia!\nLempi sarjoja on paljon, ihan laidasta laitaan, joten anime maullasikaan ei ole väliä, ja uusien sarjojen ehdottelu on enemmän kuin suotavaa\nTämän hetken suosikki sarjoja nyt ainakin on:\nToivottavasti juuri sinä olisit se kaivattu otaku kaveri ^^\n"Älä valita, jos et aio tehdä asialle mitään!"\nLiittynyt: Su Heinä 07, 2013 20:21\nViesti Kirjoittaja Regrall » Su Maalis 16, 2014 14:54\nRekisteröidyin tänne jokin aikaa sitten mutta koko sivu pääsi unohtumaan haha. Nyt tuli taas mieleen ja aattelin nyt postata sentään jotakin.\nElieli . . . Olen puoliksi suomalainen ja puoliksi filippiiniläinen joka on asunut koko ikänsä Espanjassa. Uskon että toi informaatio on kaikesta tärkein minussa xD Eli sanotaan että maailman mies. -91 syntynyt joten mitäs minä nyt olenkaan? 23? Juu . . . Sitten kun on täyttänyt ne 18 niin eihän ne vuodet enään jää mieleen haha! En kuitenkaan käyttäydy mitenkään "aikusellisesti" vaan pidän itseäni erittäin nuorena fyysisesti ja henkisesti (jos näkisitte minut luulisitte minua 16 vuotiaaksi xD)\nOlen seurannut animea jo ennen kuin tiesin mikä oli anime koska espanjassa on erittäin paljon animelähetyksiä. Pokemon, Digimon, Beyblade, Doraemon, One Piece jne ovat muokanneet lapsuuteni.\nYläasteella sitten meillä oli pieni animeryhmä meidän luokalla ja oli hauskaa aina puhua animesta ja peleistä päivät pitkät. Harmillisesti nyt en ole kontaktissa muuta kuin yhteen ryhmän jäseneen, muut ovat "kadonneet" sinne sun tänne, jatkaneet omaa elämän tietä.\nSeuraan aktiivisesti mangaa ja animea, erityisesti One Piece, Fairy Tail, Bleach, Naruto jne. Sanoisin että olen myös peliasiantuntija. Pelaan paljon jrpg pelejä ja listallani on Final Fantaseja X, X-2, XII, VII, VIII, IX, XIII, XIII-2 . . . Tales of Symphonia, Fire Emblem sarjaa, Pokemon jne.\nHaluan joku vuosi mennä Japaniin lomille ja nähdä sitä hullua mutta erittäin kiinnostavaa maata.\nJeps elikkä, tällä hetkellä olen armeijassa, joten vastailla en paljon voi muuta kuin viikonloppusin. Espoossa asun. Pidän itseäni erittäin mukavana ja kuten jotkut on sanoneet, "omituisena" ihmisenä. En juo enkä polta, joka on erittäin harvinaista sanoisin nykyään. Olisi mukavaa löytää lähistöltä kaveruksia joiden kanssa keskustella animesta, mangasta ja peleistä, sekä, koska olen uusi Suomessa, niin voitaisiin vähän seikkailla siellä sun täällä. Helsingissä pitäisi olla joku manga kahvila jonne olisin erittäin kiinnostunut mennä\nJuu, että urheasti vain ottakaa yhteyttä minuun. Olen erittäin avomielinen kaikkeen ja kaikkiin, ei haittaa ikä, mistä on, ajatustavat tai filosofia, uskonto . . . Haluan olla kaikkien kaveri Niin ja jos näette Helsingin Kampissa tai rauatieasemalla pyöriskelevän pienen ja tumman aasialaisen armeijan vaatteissa niin tulkaa ihmeessä moikkaamaan\nLiittynyt: La Joulu 21, 2013 13:26\nViesti Kirjoittaja Yurishiisu » Ma Maalis 17, 2014 12:51\nRegrall kirjoitti: Olisi mukavaa löytää lähistöltä kaveruksia joiden kanssa keskustella animesta, mangasta ja peleistä, sekä, koska olen uusi Suomessa, niin voitaisiin vähän seikkailla siellä sun täällä. Helsingissä pitäisi olla joku manga kahvila jonne olisin erittäin kiinnostunut mennä\nJuu, että urheasti vain ottakaa yhteyttä minuun. Olen erittäin avomielinen kaikkeen ja kaikkiin, ei haittaa ikä, mistä on, ajatustavat tai filosofia, uskonto . . . Haluan olla kaikkien kaveri\nSä kuulostat mielenkiintoiselta ihmiseltä. Voitais hengata joskus.\nOlen 26-vuotias puoliksi virolainen ja puoliksi venäläinen mies. Kiinnostuksiani ovat animen, mangan ja pelien lisäksi historia, kirjallisuus, kielten opiskelu, punttisalilla käyminen ja juokseminen. Uusin harrastukseni, josta olenkin aika innoissani, on gon pelaaminen. Jos joku täällä on kiinnostunut tekemään mun kanssa noista aktiviteeteista mitä vaan (mutta etenkin pelaamaan gota, opiskelemaan japania tai venäjää ja katsomaan animea!), niin ottakaa yhteyttä. Asun Helsingissä, joten pääkaupunkiseutulaisia olisi helppo nähdä.\nAnime- ja mangakärpänen on purrut minua vasta aika hiljattain. Kymmenen vuotta sitten katoin kyllä Narutoa, mutta sitten oli lähinnä hiljaiseloa sillä saralla. Viime kuukausina oon kattonut K-Onia, Hikaru no Gota ja Onizukaa, joista oon tykännyt paljon (paitsi jälkimmäisen pervoista jutuista, mutta muuten se sarja on mahtava). Niin, ja Cromartie High School on mahtava sarja. Olen erittäin huumorintajuinen ihminen, jos se ei käy jo tuosta ilmi.\nMangaa olen lukenut vähemmän, vaikka kiinnostusta ois vaikka kuinka. Luin viime viikolla puoliväliin Death Noten, jonka olin lukenut kokonaan kymmenen vuotta sitten. Se oli edelleen hyvä, vaikka ehkä hitusen ahdistavampi kuin silloin nuorempana. Vielä selkeemmin oon huomannut makuni muuttuneen Berserkistä: luin sen pari vuotta sitten ja jokseenkin kokonaan, mutta nykyisin se on ihan liian synkkää lunastusta. Täytyykin pistää ilmoitusta myyntipalstalle.\nOlin ennen innokas japsiropejen pelaaja ja sekin kiinnostus on nousemassa taas vahvasti pintaan. Olisi kova into pelata Final Fantasy IX uudestaan läpi. Lempipelini ikinä on Persona 4.\nTässä on ihan tarpeeksi esittelyä. Jos joku tahtoo olla mun kaveri tai muuten vaan hengata, niin siinähän tulee tutustuttua paremmin. Saa ottaa yhteyttä!\nLiittynyt: Ke Maalis 19, 2014 05:27\nViesti Kirjoittaja KyKiske » Ke Maalis 19, 2014 06:13\nViimeksi muokannut KyKiske, Ti Huhti 14, 2015 17:20. Yhteensä muokattu 1 kertaa.\nLiittynyt: Ma Heinä 30, 2012 00:16\nViesti Kirjoittaja Phantomhive » Ma Maalis 24, 2014 00:34\nViimeksi muokannut Phantomhive, Ma Heinä 20, 2015 14:32. Yhteensä muokattu 1 kertaa.\nLiittynyt: To Elo 15, 2013 15:59\nViesti Kirjoittaja Meera » Ke Maalis 26, 2014 09:18\nMhh, olen erittäin satunnaisaktiivinen.\nVastaa yksärehin, enkä tiettävästi pure yksärien lähettäjiä.\nKäyttäjiä lukemassa tätä aluetta: Ei rekisteröityneitä käyttäjiä ja 44 vierailijaa


Lastensuojelu myönteisessä muutoksessa\nSuuri joukko lasten asioiden kokemusasiantuntijoita ja muita kiinnostuneita täytti eduskunnan Kansalaisinfon torstaina 18.2.2016.\nPerussuomalaisten järjestämässä keskustelutilaisuudessa olivat mukana kansanedustaja Tiina Elovaara,\nvaratuomari Leeni Ikonen, lastensuojelutyöntekijä Mukhtar Abib ja dosentti, sosiaali-ja terveysministeriön\nneuvotteleva virkamies Riitta Burrell, haastattelijanaan kirjailija-toimittaja Maria Syvälä.\nKeskustelua käytiin mm. siitä, että ensisijaisesti on panostettava ennaltaehkäisevään tukeen raskaiden\nkorjaavien toimenpiteiden sijaan, lasten sijoitusten tulee olla mahdollisimman lyhytaikaisia ja perheen\njälleenyhdistämiseen pitää satsata.\nAsiakaslähtöisyyden tulee olla lastensuojelutyön keskiössä ja lastensuojelun asiakkaat ottaa aktiivisesti mukaan lastensuojelun kehittämiseen. Asiakkaan kohtaaminen on kaiken auttamisen ytimessä: lasta tulee kuulla lapsen edun mukaisesti.\nKOHTI LUOTETTAVAA SUOJELUVALTAA JA\nVuosikymmeniä jatkunut lastensuojelukeskustelu kertoo\nsiitä, ettei lastensuojelun laaja suojeluvalta välttämättä\nnauti kansalaisten luottamusta. Lastensuojelutyössä\ntoimivien asenteita tulee tarkastella ja tunnistaa\nvääränlaiset työtavat. Vain "pimeyden" tunnistaminen voi\njohtaa pysyvään muutokseen.\nLapsen siirtäminen pois omasta kodistaan tulisi olla aivan\nviimesijainen keino, koska sillä aiheutetaan usein lapsen ja koko perheen syrjäytymistä. Maahanmuuttajalasten\nkohdalla kulttuurisia asioita ei huomioida riittävästi.\nLastensuojelutyöntekijänä toiminut Mukhtar Abib\narvioikin, että valtaosa maahanmuuttajalasten ja myös\nkantasuomalaisten lasten huostaanotoista on turhia.\nTulevaisuus näyttää toiveikkaalta. Varhaisesta\npuuttumisesta siirrytään nyt kohti varhaista tukea, joka on hallituksen LAPE-kärkihankkeen punainen lanka:\nperheiden oikea-aikainen tuki.\nASIAKASPERHEET MUKAAN KEHITTÄMÄÄN LASTENSUOJELUA\nKärkihankkeen kirjaamat tavoitteet merkitsevät syviä rakenteellisia ja asenteellisia muutoksia\nlastensuojelutyöhön. Kärkihankkeen korostama hallinnonalojen ylittävä yhteistyö voi synnyttää\nmuutosvastarintaa, koska se edellyttää täysin uusien työtapojen omaksumista.\nHankkeen onnistuminen edellyttää aivan uudenlaista, avointa ja tasa-arvoista yhteistyötä myös asiakkaan kanssa. Tässä yhteistyössä epäkohtia esille nostavaa tahoa ei koeta uhkana omalle työlle, vaan epäkohdat pyritään poistamaan tehokkaasti.\nKärkihankkeeseen on kirjattu asiakasnäkökulma, toimenpiteiden lapsivaikutusten arviointi ja yhteistyö eri\nVoimassa oleva lastensuojelulaki kuitenkin oikeuttaa ja velvoittaa sosiaalityöntekijän määrittelemään asiakkaan tuen tarpeen.\nKärkihankkeen tavoitteet ja lastensuojelulaki ovat siis ristiriidassa keskenään. Kärkihankeen aikataulu\nhuomioiden pikaiset lakimuutokset ovat välttämättömiä.\nPalvelujen ja tukitoimien järjestäminen palvelua käyttävän tahon tarpeiden mukaan tuo kustannussäästöjä, koska tällöin turhat ja vanhanaikaiset työmenetelmät jäävät pois käytöstä. Nykyaikaiset työkalupakit luodaan\nkokemusasiantuntijoiden tietotaitoa hyödyntäen etsien vaihtoehtoiset keinot kodin ulkopuolelle sijoituksille.\nPerheen jälleenyhdistämiset käynnistyvät.\nSuomalainen lastensuojelutyö on matkalla kohti ihmisoikeussopimusten velvoitetta: Perhe on yhteiskunnan\nperusyksikkö ja sitä tulee tukea.\nVihapuhe ja -käytännöt tutkittava puolueettomasti\nSosiaalityössä vihapuheeksi luokitellaan puhe, jota sosiaalityöntekijät vihaavat, eli asiakkaiden puhe ja kertoma sosiaalityön usein laittomista käytännöistä.\nAsiakkaiden perustamia harvalukuisia internet- ja facebook- sivustoja leimataan sosiaalityössä “vihasivustoiksi”.\nViranomaisten väärinkäytöksille omat sivut perustanut isä kertoo: “Mulle tuli sosiaaliviranomaiselta puhelu, että nyt mä vien sulta tapaamiset, mä vien lapset, sulle ei jää mitään." Sosialiviranomainen alkoi syyttää isää oman lapsen seksuaalisesta hyväksikäytöstä, insestistä. Äiti oli veistellyt syytteet turvakodin johtajan tuella. Tuomiota isälle ei tullut, mutta lapset pidettiin hänestä etäällä. Kun insestisyytteet eivät enää purreet, isä leimattiin väkivaltaiseksi. Lapset eivät saaneet tavata isäänsä ilman valvontaa ja myöhemmin vain kaksi tuntia joka toinen viikko. Vuotta myöhemmin lastenpsykiatri antoi lausunnon, jonka mukaan isä olisi lapsille parempi huoltaja kuin näiden äiti. Nyt isä on lasten osa-aikainen huoltaja". \nJokaisen "vihasivustoksi" leimatun sivuston takaa löytyy vastaava usein lasten sairastumiseen, syrjäyttämiseen tai vieraannuttamiseen tai vanhemman työkyvyttömyyteen tai ennenaikaiseen eläköitymiseen tai kuolemaan johtanut tapahtumaketju. Sosiaalityöntekijöiden tapana on anteeksipyynnön ja hyvittämisen sijaan rangaista vanhempia perheensä lastensuojelulaittomuuksien julkaisusta. Pelastakaa Lapset ry:n lakimiespalvelun tai lastensuojelun edunvalvojan avulla leimataan kohtelustaan kertonut kyvyttömäksi näkemään lapsensa etua, käynnistetään turhia rikostutkintoja ja uhataan vanhempia syytteillä kunnianloukkauksesta ja yksityiselämää koskevan tiedon levittämisestä.\nSuuttumusta ja rangaistuksenhalua sosiaalityöntekijöissä ja heidän liittolaisissaan tuntuu herättävän vain epäkohtien julkaiseminen, eivät sosiaalityöntekijöiden korvaamattomia ja korjaamattomia inhimillisiä kärsimyksiä ja menetyksiä aiheuttaneet päätökset ja toimenpiteet. Epäkohtien ja oikeusturvaongelmien korjaamisen sijaan halutaan rajoittaa asiakkaiden sananvapautta ja rangaista sen käytöstä.\nSosiaalitoimen nostamat kunnianloukkaussyytteet eivät ole menestyneet hyvin koska vielä toistaiseksi tosi tiedon kertomisesta ei voida tuomita kunnianloukkaukseen.\nLokakuun liikkeen sosiaalista syötettä\nSosiaalipolitiikan professori J.P. Roos on verrannut vanhempien ja sosiaalityöntekijöiden kertomia ja muistiinpanoja toisiinsa ja tullut siihen tulokseen, että asiakkaiden versio on yleensä lähempänä totuutta. Silti hallinto- oikeus lähtee olettamasta viranomaislausunnon oikeellisuudesta, jota ei tarvitse todistaa.\nEn tiedä toistaiseksi ainuttakaan tapausta, jossa väärinkäytöksiin syyllistyneitä viranomaisia olisi tuomittu väärinkäytöksistään tai hyllytetty viroistaan. Harva on saanut edes huomautusta. Virat tuntuvat olevan ikuisia eikä asiakkailla ole tehokkaita oikeussuojakeinoja tai toimivia valitusreittejä. Ainoa keino estää tuhoisia tapahtumaketjuja toistumasta on varoittaa toisia vanhempia kertomalla oma kokemus.\nSosiaalityön omat työ- ja viestintäkäytännöt, jotka täyttävät vihapuheesta usein ainakin solvaamisen ja panettelun tunnusmerkistön määritellään asiantuntija- tai erityisosaamiseksi. Samat työntekijät, jotka on vapautettu vastuusta "vihasivustojen" taakse kätkeytyvistä tragedioista käyvät kouluttamassa alalle haluavia ja luonnoimassa lastensuojeluseminaareissa.\nLastensuojelukoneiston työntekijöitä koulutetaan väistämään vastuunsa asiakastyön kehittämisestä , selontekovelvollisuutensa ja tilivelvollisuutensa erilaisilla retorisilla kikoilla ja vuorovaikutusbluffeilla.\nYksi tällainen kikka on leimata asiakkaiden puhe vihapuheeksi.\nLeimaamalla asiakaskokemukset "vihapuheeksi" niitä ei tarvitse tutkia kokemuksina palvelujärjestelmästä vaan ainoastaan diskurssina; oletetun sisäsyntyisen vihapuheen ilmentyminä. Silmänkääntötempun avulla voidaan kiistää niin sosiaalityön epäkohdat kuin epäkohdista puhujien ja kuulijoiden uskottavuus ja motiivit. Sen avulla sosiaalityöntekijöille hankitaan uhristatus, ansaitsematonta huomiota, sääliä ja kaikki virheet anteeksi.\nPerustuslain yhdenvertaisuusperiaate ei toteudu, jos vihapuheeksi luokitellaan asiakkaan puuttuvia oikeussuojakeinoja ruotiva kirjoitus kohtelustaan muttei sosiaalityöntekijän 75 vuotta ilman oikaisuoikeutta säilytettävää valheellista kirjausta asiakkaasta perhesurman valmistelijana.\nNiin kauan kun sosiaalityön tiedonmuodostus, moniammatillinen työskentely, oikeudenkäyttö ja laillisuusvalvonta perustuu tosiseikkaselvittelyn sijaan siihen, mitä sosiaalityöntekijät kulloinkin kertovat, asiakkailla on oltava oikeus taltioida kaikki tapaamisensa.\nNiin kauan kun sosiaalityön dokumentaatio perustuu tosiseikkojen sijaan yli 70 vuotta taltioitaviin fabrikoituihin syytekirjelmiin ja tietojen ja todisteiden manipulointiin ilman asiakkaille taattavaa oikaisumahdollisuutta, asiakkailla on oltava oikeus taltiointiensa avulla puhdistaa maineensa ja todistaa kirjausten valheellisuus.\nLastensuojelun tuloksena asiakas usein menettää läheisensä, terveytensä ja ihmisen kasvonsa. Jäljelle jää vain ääni ja toive siitä, että joku jossakin kuulisi.\nÄlkää uskoko valmiisiin lastensuojelun leimoihin päättäjät ja oikeusoppineet vaan uskaltakaa ajatella, kuulla ja tutkia itse. Älkää vaientako heikoimpien ääntä.\nVihapuhe - sarjan kaksi edellistä osaa\nSuuri lastensuojelukeskustelu Eduskunnan Kansalaisinfossa\nLASTENSUOJELU - KOHTI ONNISTUMISIA. Eduskunnan Kansalaisinfossa järjetetään torstaina 18.2. klo 18-20 avoin keskustelutilaisuus koskien suomalaista lastensuojelua.\nPerussuomalaisten järjestämässä keskustelutilaisuudessa pohditaan keinoja, joilla lastensuojelua viedään kohti onnistumisia. Panelisteina ovat kansanedustaja Tiina Elovaara, varatuomari Leeni Ikonen, lastensuojelutyöntekijä Mukhtar Abib ja dosentti, sosiaali- ja terveysministeriön neuvotteleva virkamies Riitta Burrell. Heitä haastattelee Pesue ry:n toiminnanjohtaja, toimittaja Maria Syvälä.\nLastensuojelusta on viime vuosina nostettu esiin lukuisia ongelmia. On puhuttu jopa ihmisoikeusloukkauksista. Miten saataisiin kehitettyä laadukas, palveluhenkinen ja koko perheen aidosti kohtaava auttamisjärjestelmä, joka vastaa nykyisiin tuentarpeisiin ja varmistaa asiakkaan oikeusturvan? Entä miten maahanmuuttokysymykset tulee huomioida lastensuojelussa?\nLastensuojelun asiakkaat ovat alan kokemusasiantuntijoita. Heidät tulee ottaa mukaan kehittämään ja arvioimaan tarjottuja palveluita sekä osaksi lastensuojelututkimusta. Uudistettu sosiaalihuoltolaki luotsaa nyt lastensuojelua oikeaan suuntaan. Mitä muuta tarvitaan, jotta Suomeen syntyisi tykätty, tuloksellinen ja laajaa luottamusta nauttiva lastensuojelu?\nAiheeseen liittyen: Muutos on alkanut lastensuojelussa\n☞ Tekorikos vai tekemällä tehty rikosprosessi?\n☞ Työttömän oikeusturva heikko\nTurkulaisia vanhuksia pahoinpideltiin vuosia- kerro tietosi!\nNäin Turun Sanomat uutisoi 18.2.2016 turkulaisten vanhusten pahoinpitelyistä. Lehden mukaan "väkivalta G1-osastolla tapahtui arkirutiinien lomassa, kun hoitaja vei veltoksi lääkittyä potilasta suihkuun tai huoneeseen.\nTurun Sanomien tiedossa on myös yksi suoranainen pahoinpitely, jossa hoitaja hakkasi potilasta nyrkeillä. Lähteiden mukaan potilaat yrittivät kertoa mustelmistaan hoitajille ja lääkäreille. Hoitajat vaiensivat potilaat vähättelemällä näiden puheita sekaviksi ja psykoottisiksi.Turun Sanomien tiedot perustuvat lukuisiin lähteisiin, joista osa on kirjallisia. Lähteinä ei ole käytetty potilaita. Tiedot perustuvat vuosien 2009–2014 tapahtumiin.\nTurun Sanomien lähteiden mukaan Turun psykiatrian johtaja kielsi kertomasta väärinkäytöksistä valvontaviranomaisille. Käytäntöjä kritisoineet tai niihin puuttuneet hoitotyöntekijät yhteisö vaiensi pelolla. Moni pitää edelleenkin suunsa kiinni työpaikan ja toimeentulon menettämisen pelossa.\n”Jos et saatana ota sitä lääkettä, haen aseen ja ammun sinut.” Esimerkiksi tällä tavalla yksi hoitajista puhutteli vanhuspotilasta. Vastaavia esimerkkejä julmuuksista ja laiminlyönneistä on runsaasti.Potilaat ylilääkittiin säännönmukaisesti öiksi lääkärin tietämättä, jotta yövuorossa olevat hoitajat saattoivat nukkua. Ylilääkitsemisellä tarkoitetaan vähintään tupla-annosta rauhoittavia.\nTurun Sanomien tietojen mukaan G1-osastolla hoitajat eristivät potilaita mielivaltaisesti erityisesti öiksi ilman lääkärin lupaa. Tämä oli jopa viikoittaista. Virikkeettömään tilaan sulkeminen on yksi psykiatrinen hoitokeino, mutta sen määräämisestä voi päättää ainoastaan lääkäri.\nTurun Sanomien selvitys keskittyi osastoon G1. Selvityksen aikana kuitenkin ilmeni, että myös Turun kaupunginsairaalan kolmella muulla psykiatrisella suljetulla osastolla on esiintynyt vastaavan kaltaisia väärinkäytöksiä. Väärinkäytöksiä tapahtuu lähdemateriaalin mukaan edelleen.\nMiten näin laajat väärinkäytökset voivat olla mahdollisia?\nHeikkilän mukaan henkilökunnan ja viranomaisten vallan syntyminen on kaikkien suljettujen laitosten ongelma.\ntäydellä luottamuksella.Ensisijaisesti lähetä sähköpostia osoitteeseen\nVoit myös soittaa numeroon 050 4488 459.\nHeikkilä kertoo tarkoittaneensa, että yöllä vastaantulevia ongelmatilanteita pitäisi pystyä ennakoimaan päivällä."\nEduskunnan oikeusasiamies totesi jo vuonna 2013 vanhustenhoidon ja lastensuojelun Suomen suurimmiksi ihmis- ja perusoikeusongelmiksi. Silti molempien alojen valvonta tapahtuu edelleen pääosin omavalvontana.\nAiheeseen liittyvää: Sosiaalihuoltolain henkilökunnan ilmoitusvelvollisuuden esteet\nVihapuhe on Euroopan neuvoston ministerikomitean ehdotuksen mukaan sellaista ilmaisua, jolla levitetään, yllytetään, edistetään tai oikeutetaan rotuvihaa, muukalaisvihaa, antisemitismiä tai muunlaista vihaa, joka perustuu suvaitsemattomuuteen. Vihapuhe on sellaista puhetta, jossa kansanryhmää halvennetaan tai uhkaillaan rodun, ihonvärin, kansallisuuden, uskonnon, seksuaalisen suuntautumisen tai muun senkaltaisen ominaisuuden pohjalta.\nSyrjinnällä tarkoitetaan yksilön tai ryhmän torjumista muiden ihmisten muodostamasta ryhmästä alistamistarkoituksessa. Suomen Perustuslain 6§:n mukaan: ”Ketään ei saa ilman hyväksyttävää perustetta asettaa eri asemaan sukupuolen, iän, alkuperän, kielen, uskonnon, vakaumuksen, mielipiteen, terveydentilan, vammaisuuden tai muun henkilöön liittyvän syyn perusteella.”\nLeimaaminen (stigmatisaatio) puolestaan on yhteisöväkivallan menetelmä, jossa yhteisön jäseneen liitetään määrittely, jonka perusteella hän ei ole kelvollinen yhteisön jäseneksi. Tämän nimeämisen jälkeen yhteisön jäsenet katsovat moraaliseksi velvollisuudekseen rangaista kyseistä henkilöä (syntipukki) kaikin käytettävissä olevin keinoin.\nSuomen perustuslain (731/1999, 12§) mukaan sananvapauteen liittyy oikeus ilmaista, julkistaa ja vastaanottaa tietoja, mielipiteitä ja muita viestejä kenenkään ennakolta estämättä.\nTutkija Panu Raatikaisen mukaan ”Mikä tahansa satunnainen käämien palaminen ei ole vihapuhetta. Julkisuuden henkilön ja poliittisen päättäjän on myös kestettävä normaali kriittinen keskustelu ja arvostelu – erityisesti jos itse päästelee suustaan sammakoita.”\nMitä vihapuhe ei ole ?\n- tietoja tai arvostelua, joka kohdistuu menettelyyn politiikassa, julkisessa tehtävässä, elinkeinoelämässä, tieteessä, taiteessa tai muussa näihin rinnastettavassa toiminnassa\n- julkisen vallan ja vallanpitäjien valvontaa\n- avointa tietoa epäkohdista laajalle yleisölle\n- virkavirheestä tai epäkohdasta raportointia\n- virkavastuulla toimivan virkailijan nimeämistä\n- oikean/ paikkansapitävän tiedon esittämistä virkailijasta tai viranomaisprosessista\n- liioittelua, provosointia ja kärjistämistä\n- vihaista puhetta tai puhetta vihasta\n- tunteen ilmaisua "olen raivoissani"\n- puhetta, jota vihaan\n- väkivaltaisia elementtejä käsittävää kirjallisuudeksi tai muuksi taiteeksi tunnustettua fantasiaa\nPanu Raatikainen Kuvankaappaus: uta.fi\n- vihan levitystä, edistämistä ja oikeuttamista\n- uhkailua ja pelottelua\n- halventamista yleensä sellaisten fundamentaalien identiteettiä rakentavien ominaisuuksien perusteella, joille kantaja ei voi mitään esim. ihonväri\n-solvaamista, joka oli vanhan rikoslain 3 § mukaan sitä, että " muulla kuin herjaavalla tavalla loukkaa toista häväisevällä lauseella, uhkauksella, taikka muulla halventavalla teolla, taikka painotuotteen, kirjoituksen tahi kuvallisen esityksen kautta, jota syyllinen levittää tahi levityttää".\nNykyisin voimassa olevassa rikoslaissa solvausta ei enää tunneta, vaan sen on korvannut kunnianloukkaus ja siitä annetut säännökset. Kunnianloukkauksen täyttymistä arvioitaessa ydinkysymys on usein se, onko väite tai vihjaus ollut totta vai onko se virheellinen. Lähtökohtaisesti oikean tiedon esittäminen ei ole kunnianloukkaus. Tätä on korostanut myös Euroopan ihmisoikeustuomioistuin.\n-panettelua (”baktalelse”), joka on selän takana puhumista, sitä, että puhutaan toisten puutteista/synneistä tai siitä, mitä pidetään puutteena/ syntinä toisissa ihmisissä, heidän selkänsä takana, ts. silloin, kun nämä eivät ole läsnä, sen sijaan, että mentäisiin henkilökohtaisesti heidän luokseen kysymään heiltä, onko asian laita niin, kuin on oletettu tai sanottu.\n- kaikkea vihan edistämisen, oikeuttamisen ja levittämisen, halventamisen, solvauksen ja panettelun kriteeristön täyttävää puhetta ja muuta ilmaisua riippumatta puhujan statuksesta , julkituodusta motiivista tai siitä esitetäänkö vihapuhe arkikielellä vai akateemisella tai ammatti- ja asiantuntijakielellä\nSananvapautta ei saa riistää\nKiihottaminen kansaryhmää vastaan on rikos mutta kansalaisilla on sananvapauden perusteella oikeus liioitella ja provosoida. Panettelu ja solvaaminen on kuitenkin kielletty, samoin väestönosaan kohdistuvaan syrjintään ja väkivaltaan kehottaminen.\nAsiakkaan kommentti " vihaan sosiaalityöntekijä Irma Rissasta, joka ei antanut minulle pyytämiäni avohuollon tukitoimia vaan kaappasi lapseni huostaan puoluetoverinsa laitokseen " ei ole vihapuhetta eikä kunnianloukkaus, jos väittämä on tosi. Kommentit, joissa sosiaalityöntekijä Irma Rissasta verrataan loiseen tai eläimeen ja kehotetaan kuntalaisia tunkeutumaan hänen kotiinsa ja kaappaamaan hänen lapsensa ovat vihapuhetta.\nSosiaalityöntekijän kommentti moniammatilliselle työryhmälle " epäilen asiakas Heikki- Hesekiel Haapasta lapsenhakkaajaksi ja olen aloittanut rikostutkinnan asiasta " ei ole vihapuhetta. Kommentit, joissa sosiaalityöntekijä esittää Heikki- Hesekiel Haapasen moniammatilliselle työryhmälle edelleen "lapsenhakkaajana" salaten rikostutkinnan vapauttavan tuloksen on vihapuhetta, kunnianloukkaus ja virkavirhe.\nTutkijan kommentti " Kammoan lastensuojelun asiakkaita. Moni tässä laitospotilaista koostuvassa aineistossa on tuomittu seksuaalisesta väkivallasta ja sukupuolisiveellisyyden loukkaamisesta" ei ole vihapuhetta.\nTutkijan lastensuojelun lainsäädäntötyöryhmälle esittämä kommentti varhaisen puuttumisen lisäämisen tarpeesta koska " lastensuojelua käyttävät perheet kantavat ylisukupolvisesti periytyviä insesti- ja perversiotaipumuksia " on vihapuhetta.\nPsykiatrin kommentti ”Sosiaalityöntekijä pyytää lausuntoa huostaanoton tueksi vanhemmasta, joka on sosiaalityöntekijän ennakkotietojen mukaan psyykkisesti häiriintynyt ja vaaraksi lapselleen” ei ole vihapuhetta. Se, että psykiatri kirjoittaa sosiaalityöntekijän tilaaman lausunnon yksinomaan tämän ennakkotietojen perusteella tutkimatta potilasta on kunnianloukkaus ja virkavirhe.\nOlennaista ei ole, että oppii rajoittamaan oman vihapuheensa ammattirooliin tai - kieleen sopivaksi tai välttämään vihapuheensa ja - motiiviensa julkisen tunnistamisen ja juridiset seuraukset. Vihaan ja vihapuheeseen voi rangaistuksetta vietellä aina ja monella tapaa- niin eduskunnassa, seurakunnassa, perheessä kuin moniammatillisissa työryhmissä. Sitä tehokkaammin mitä useammissa verkostoissa sukkuloi.\nOlennaista on tunnistaa ja torjua vihapuhe- riippumatta siitä kuka sitä esittää ja minkä nimissä.\nMaailmaan onneksi mahtuu puhetta ja tunteita- myös vihaa. Kaikki tunne ei asu viranomaisessa.\nMoniäänisyyden varjelu on sananvapauden ja ihmisoikeuksien puolustamista.\nVetoomus vieraannuttamista vastaan\nYhdistyneet Kansakunnat tunnustakaa vieraannuttaminen väkivaltaisena lasten hyväksikäyttönä\nYhdistyneille kansakunnille on tehty vetoomus lastemme oikeusturvan puolesta, jotta lapsen vieraannuttaminen eli etäännyttäminen hänen toisesta vanhemmasta, molemmista vanhemmista ja muista läheisistään havaittaisiin lapseen ja hänen läheisiinsä kohdistettuna väkivaltana, jossa lasta käytetään hyväksi. Vetoomuksen 25 000:sta allekirjoituksesta uupuu vielä alle 3 400 nimeä.\nUseiden ammattikuntien edustajat ovat tunnistaneet sekä määrittäneet vieraannuttamisen (Parential Alienation) tahallisesti tungettelevaksi toiminnaksi, jossa toinen vanhempi taistelee toista vanhempaa vastaan haavoittaakseen lapsen kiintymyssuhdetta tähän toiseen kohdevanhempaan. Toimintamotiivina on useimmiten taloudellinen hyöty.\nLasten oikeuksien sopimuksen (LOS) voimaan tultua vuonna 1990 (Suomi ratifio 1991) on yhä haitallisemmissa ja vaikeammin havaittavissa muodoissa esiintyvä vieraannuttamisen ilmiö tunkeutunut lapsiemme kiintymyssuhteiden väliin. Vanhempien vieraannuttamiseen lapsistaan vanhempien välisen riita-asian rinnalla ovat myös syyllistyneet toiminnassaan valtioiden oikeusjärjestelmät sekä lastensuojelupalvelut hakiessaan voitontavoittelua. Lapsia on väkivaltaisesti, julmasti ja raa'asti poistettu kotioloistaan ilman todisteita tai näyttöä sille, että vieraannuttamisen kohdevanhemmat olisivat lapsilleen haitallisia.\nYhdistyneiden kansakuntien jäsenvaltiot ovat noudatteekseen kansalaisyhteiskunnan kansalaisjärjestöjen (NGO) vuotuisia päätöslauselmia YK:n lasten oikeuksien komitealle aloittaneet kehittämään toimintoja, joilla he ylläpitävät hyväksymäänsä maailman laajuista vainoavaa sotaa vanhempia kohtaan kidnappaamalla lapsia. Tämän toiminnan johdosta lapsia on väkivaltaisesti erotettu läheisistään ja he ovat vieraantuneet vanhemmistaan ilman laillista perusteltua syytä tai ilman laillista tarkoitusta. Valtioiden päämiehet hallituksineen sekä maailman laajuiset hallitukset ovat kyseenalaistamatta hyväksyneet YK:n lasten oikeuksien komitean päätöslauselmat ja suoraan luoneet sen pohjalta lait laintulkintaansa haastamatta.\nLastensuojelupalveluja tarjoaa yksityisomistuksessa olevat yritykset ja kansalaisjärjetöjen ylläpitämät toimitahot, joilta lastensuojelullisia palveluja ostaa ostosopimuksella valtiot sekä kunnat. Lastensuojelulliset virastot sosiaaliviranomaisarmeijoineen sydämmettömin ja väkivaltaisin pakkokeinoin vievät lapsia kodeistaan, vanhemmiltaan, isovanhemmiltaan sekä perheiltään. Inhottavin syytöksin ilman todisteita verhotaan totuus ja lapsia raa'asti siepataan, varastoidaan, vaihdetaan ja myydään erittäin tuottoisilla sijaishuollon sekä adoption markkinoilla.\nTämä järjenvastainen julmuus, raakuus sekä kansanmurha tulee lopettaa heti!\nLait jotka määrittävät sekä tuomitsevat vieraannuttamisen:\nMeksiko; 9. toukokuuta 2014, Siviililait luku III, Art. 323 / 7\nBrasilia; 26. elokuuta 2010, laki nro. 12318/10\nTäältä voitte allekirjoittaa vetoomuksen:


Itse tehdyt kasvituet, osa 1/2: Kasvimaa | Puutarhahetki - suurien unelmien puutarhablogi\nkeijunkukkanen 25. huhtikuuta 2022 klo 11.52\nPionitukesi on tavattoman kaunis. Minulla on hyötykasvien tukena yleensä vain oksia. Vanhempieni pihassa herneet tuetaan useimmiten aitaverkolla. Perennoille olen hankkinut joitain valmiita tukia.\nTiiu/Puutarhahetki 2. toukokuuta 2022 klo 20.54\nKiitos paljon! Oksat ja aitaverkot ovat kyllä tosi näppäriä tukia.\nAnonyymi 2. toukokuuta 2022 klo 8.16\nKiva postaus ja kaunis tuo itse tekemäsi pionituki! Itsellä tahtuu nuo tuet aina olla lopulta jotain oksanpätkiä, kun ei muista talvella askarrella valmiiksi, kun asia tuntuu silloin niin kaukaiselta. Nuo Malmöstä löytyneet muistuttaa kovasti keinun kehikkoa, sellainen löytyisi ihan turhanpankkina pihasta, pitää katsoa, joskos sen roudaa kasvimalle.\nTiiu/Puutarhahetki 2. toukokuuta 2022 klo 20.56\nKiitos! Oksanpätkät ovat kyllä mainioita, ne ovat tosi helppo, nopea ja edullinen tapa tukea kasveja.:)


Perinteinen jäsenkorjaus - PSKO\nHome | Hakijalle | Perinteinen jäsenkorjaus\nPerinteisen jäsenkorjauksen peruskurssi 15.9.2022 alkaen Pohjois-Savon opistolla, Kuopiossa\nIlmoittaudu peruskursseille tästä linkistä. Peruskurssit on suoritettava järjestyksessä, jotta voi hakea seuraavalle kurssille.\nPERUSKURSSI 1 (15.-16.9.2022)\nPERUSKURSSI 2 (24.-25.11.2022)\nPERUSKURSSI 3 (16.-17.2.2023)\nPERUSKURSSI 4 (4.-.5.5.2023)\nKaisu Niiranen; sairaanhoitaja, luontaishoitaja, koulutettu hieroja, koulutettu perinteinen jäsenkorjaaja. www.luontaishoitolakaisuniiranen.net katervak@hotmail.com 050 563 3255\nHannu Jeulonen; koulutettu perinteinen jäsenkorjaaja hannu.jeulonen@messua.fi 040 565 9712\nPohjois-Savon opiston ravintola Koivukokista on mahdollisuus ostaa lounas, päivällinen, aamiainen sekä kahvit opiston hinnaston mukaisesti.\nSitovat ilmoittautumiset 26.8.2022 mennessä Ilmoittaudu-linkin kautta.\nKoulutukseen otetaan 25 opiskelijaa ilmoittautumisjärjestyksessä.\nKoulutus toteutuu, kun on riittävästi ilmoittautuneita osallistujia (väh. 12 osallistujaa). Lähetämme kutsun koulutukseen kirjeitse.\nJos osallistujamäärä ei täyty 26.8.2022 mennessä, kurssin perumisesta ilmoitetaan sähköpostitse.\nPeruutusehdot: Koulutukseen osallistumisen voi perua maksutta viimeiseen ilmoittautumispäivään 26.8.2022 mennessä. Ilmoittautumisajan jälkeen ilman lääkärintodistusta tehdyistä peruutuksista perimme 50 % kurssimaksusta. Peruuttamatta jätetyistä ilmoittautumisista perimme täyden kurssimaksun.\nIlmoittautumisen yhteydessä voit hakea majoittumista kurssipäiville opiston asuntolasta.\nOpiston asuntolassa majoittumisen hinta, jos vapaita huoneita on tarjolla:\nkahden hengen huoneessa (oma suihku) 30 €/vrk/opiskelija ja\nyhden hengen huoneessa (oma suihku) 50 €/vrk/opiskelija.\nkouluttaja Hannu Jeulonen 040 565 9712 hannu.jeulonen@messua.fi\nkouluttaja Kaisu Niiranen 050 563 3255 katervak@hotmail.com\nopistosihteeri Sanna Miettinen 040 146 0200 sanna.miettinen@psko.fi


Kirjoittaja Aihe: Potter-kirjojen virheet, juonen ontuvat kohdat - listataan? (Luettu 53878 kertaa)\n« Vastaus #125 : Kesäkuu 26, 2014, 21:04:28 »\nNäkiväthän muutkin thestraleita, Lunakin siksi että oli nähnyt toisen vanhemman kuolevan. Tuskin se nyt mitenkään erityisen spesiaalia on mutta toisaalta onhan ihan luonnollista, että noin kahdenkymmenen ihmisen kokoisesta ryhmästä ei ihan joka iikka ole nähnyt kuolemaa. Eihän vielä ollut ehtinyt se sotakaan alkaa. :P\nLainaus käyttäjältä: Gil - Toukokuu 29, 2014, 09:56:11\nToi Volden kouluaikojen basiliski juttuun on pakko sanoa vaikken muistakkaan oliko siitä missään vaiheessa puhetta että kehuskeliko Voldemort silloin miten paljon siitä Luihuisen perillisyys jutusta. Tai tieskö kukaan vielä sillon että Volde oli Luihuisen perillinen kun se oli koulussa?\nEi kai se ihan hirveän yleisessä tiedossa ollut, muutenhan poika olisi passitettu koulusta pihalle? :o Vanhemmiten Tom-Voldemort taisi kyllä kehuskella sukujuurillaan koulukaveriporukalleen mainettaan kasvattaakseen. Olisikohan sekään ollut nyt ihan vedenpitävä todiste, että joku on jonkun sukulainen. Epäiltiinhän Harryakin Luihuisen perilliseksi vaikkei ollut edes luihuinen tai sukua.\n« Vastaus #126 : Heinäkuu 08, 2014, 19:44:45 »\nKuten joku jo aikaisemmin sanoikin, Lilyn kuolema suojasi Harrya varmasti sen takia enemmän, koska Harry oli Voldemortin todellinen kohde, eikä Lilyn olisi tarvinnut kuolla. Lily vapaasta tahdostaan uhrautui yrittäessään pelastaa Harrya. Tässä kohtaa täytyy muistaa myös FKssa esitelty ennustus, jonka yhdessä osassa mainitaan, että Voldemort itse merkitsee pahimman vihollisensa, joka sitä ennen olisi siis voinut olla Harry tai Neville. Ennustuksen oli pakko toteutua, joten Harry ei voinut kuolla silloin, kun Voldemort vasta merkitsi hänet.\nPotter-maailmassahan ennustukset tuppautuu toteutumaan vaikka väkisin, koska ne ottavat huomioon ihmisten teot jo ennen kuin ne tapahtuvat, toisin kuin joissain muissa maailmoissa, joissa ennustukset voivat muuttua ja kumoutua ihmisten tekojen myötä.\n//Nyt kun luin tuon kommenttisi uudestaan hämmennyin ja mietin että liittykö vastaukseni siihen ollenkaan :D No samapa tuo, mutta kuitenkin yllä minun näkemykseni siitä, miten Harry selvisi tappokirouksesta hengissä.\n« Vastaus #127 : Heinäkuu 09, 2014, 11:25:04 »\nNimenomaan tähän liittyy vahvasti se, että Harry Potter on ainoa velho, joka on selvinnyt tappokirouksesta. Tuo tapahtuma teki hänestä kuuluisan ja joka ainoa velho ja noita tuntee hänet. Monelta muultakin, kuten esimerkiksi Lunalta, on vanhempi tai molemmat kuolleet, mutta tätä ei kovin moni välttämättä tiedä, ellei ko. velho/noita itse kerro asiaa. Harryn traagisesta tapahtumasta tietävät kaikki, joten häntä on helppo ja mahdollista sääliä. Lisäksi hän on kasvanut jästisukulaistensa luona, ja ainakin jotkut tietävät, että se ei ole ollut kovin mukavaa Harryn kannalta.\nLisäksi Lily ja James olivat esimerkiksi monelle kiltalaiselle hyviä ystäviä, tuttuja ja monen ihmisen tiedossa. Monet ihmiset surevat siis heidän kuolemaansa hyvin paljon, ja aidosti, eivätkä vain siksi, että Harry menetti vanhempansa.\n« Viimeksi muokattu: Heinäkuu 09, 2014, 11:29:42 kirjoittanut wollie »\n« Vastaus #128 : Heinäkuu 22, 2014, 21:10:18 »\nMikäli tätä ei ole jo mainittu niin minua vaivaa miksi Dumbledore ei ottanut Fawkesia mukaan luolaan Half Blood Princen lopussa? Feeniksin kyyneleet neutralisoivat myrkkyjä mikä olisi taatusti helpottanut Dumbledoren oloa juoman juomisessa, feeniksit osaavat lentää joten ei veisi tilaa veneessä, ja pystyvät kantamaan raskaita taakkoja, joten tämä olisi voinut pelastaa Harryn ja Dumbledoren Infereiltä. Tietysti he eivät etukäteen tietäneet mitä odottaa mutta tiesivät reissun vaaralliseksi joten luulisi että Dumbledoren arviointikyvyllä varustettu velho olisi varmasti ottanut noin merkittävää apua tuovan olennon mukaansa.\nMitä eroa on ukonhatulla ja kasviarsenikilla?\n« Vastaus #129 : Elokuu 26, 2014, 15:49:24 »\nTäälläkin lukee, että Harry näki thestralit Cedricin kuoleman jälkeen. Mutta Liekehtivän Pikarin lopussa on kohta, joka kuuluu:\n"Hermione kääntyi ympäri ja hymyili hevosettomille vaunuille, jotka vyöryivät pohatiellä heitä kohti..."\nja niin edelleen. Harry siis ei nähnyt thestraleja heti Cedricin kuoleman jälkeen, vaan vasta seuraavan lukuvuoden alkaessa. Tämä on ihmetyttänyt minua siitä lähtien, kun ensimmäisen kerran luin Hagridin thestraleita käsittelevän oppitunnin. Osaisiko joku tarjota selitystä?\n"Harry on paras toivomme. Luottakaa häneen."\n« Vastaus #130 : Elokuu 26, 2014, 16:06:06 »\nLainaus käyttäjältä: Besoaari - Elokuu 26, 2014, 15:49:24\nSitä on muistaakseni aiemminkin kyselty. Olen ainakin kuullut että asia on selitetty sillä, ettei Harry ollut vielä sisäistänyt Cedricin kuolemaa kunnolla lukuvuoden lopussa.\n« Vastaus #131 : Elokuu 30, 2014, 21:35:20 »\nFeeniksin killassa kun Harrya ollaan hakemassa pois Dursleylta Lupin sanoo etteivät he voi ilmiintyä sillä Harry on liian nuori. Mutta miksi Harrya ei voitu kimppailmiinnyttää? Eihän Harryn siinä olisi tarvinnut osata ilmiintyä. Kimppailmiintyyhän hän PP:ssäkin Dumbledoren kanssa. Ja toinen mitä tuolla ihmettelen on se, että Harryn noutajat taikoo siellä jatkuvasti. Miten ministeriö ei nostanut siitä meteliä, kun näytti siltä että Harry taikoo taas, kun hänen lähellä taiottiin?\n« Vastaus #132 : Marraskuu 29, 2014, 16:10:36 »\nNo tuolla Salaisuuksien kammion sivulla 71..\n"Ota sinä nämä" Harry mumisi tytölle ja pudotti kirjat kattilaan. "Minä ostan itse omat."\nMutta Ginnyhan on luokkaa alempana, onko tämä vaan niin et ekaluokkalaisilla on samat kirjat?\n« Vastaus #133 : Marraskuu 29, 2014, 16:46:31 »\nLainaus käyttäjältä: Merikeiju - Marraskuu 29, 2014, 16:10:36\nVarmaan Lockhart oli määrännyt itsekirjoittamansa kirjat kaikille vuosikursseille :D Ja tästä tuli mieleen, että miksi Weasleyn perhe ei ostanut ko. sarjaa vain yhtä kappaletta ja kaikki vuorotelleet sen käyttöä/kaksoset lukeneet samasta kirjasta? Muutenkin he tuntuivat aina ostavan kirjansa yms. uutena kaikille, vaikka sitten kaapuja, lemmikkejä jne vaihdeltiin ja kierräteltiin suvun kesken.\n« Vastaus #134 : Marraskuu 29, 2014, 18:11:51 »\nYhden kirjan jakaminen kaikkien kesken olisi ollut aika hankala ratkaisu läksyjä tehdessä ja kokeisiin päntätessä.\n« Vastaus #135 : Marraskuu 29, 2014, 22:58:14 »\nMahtaa olla tujut copyrightit taikamaailmassa kun kirjoja ei voi monistaa.\nMuutenkin koko taikominen ja sen etiikka tuntuu vähän leväperäiseltä tai ainakin siltä että se toimii hyvin samankaltaisella periaatteilla kuin kapit... köh, moderni länsimainen valistunut yhteiskunta: kidutuskiroukset, avadakedavrat ja sektumseprat voi ruiskia ihan tuosta vaan ja vielä koko joukon hedonistien pikkuloitsuja laukkujen suurennukseem ja tiskaamiseen ja muuhun sellaiseen "pitkästyttävään rahvaan hommaan" on omat taikansa, mutta harvassa tuntuvat olevan loitsut, joilla saisi oikeasti jotakin hyvää aikaan. (Hyvän käsitteestähän voi toki aina kiistellä.) Dumbledorehan osasi - jos oikein muistan - vastaloitsun sektumsempraan, mutta mitä näille kersoille Tylypahkassa opetetaan; myrkkyjä ja tyrmäämistä?\nKyllä ny on vedettävä Potterit kirjastoista näin moraalittoman menon takia! :D\n« Vastaus #136 : Kesäkuu 22, 2015, 22:20:13 »\nNo, virheitä en stalkkaa, mutta minua on jäänyt vaivaamaan se, että Hagrid sanoi ettei osaa kirjoittaa Voldemortin nimeä, mutta kaikkea muuta näyttää osaavan, ainakin sen perusteella kun Hagrid lähettelee sen jälkeen Harrylle kirjeitä! Ja, jos on siitä kyse, että hän ei halunnut kirjoittaa Voldemortin nimeä, niin miksi ihmeessä hän suostui sitten sanomaan sen? Jos taas hän ei osannut kirjoittaa Voldemortin nimeä, niin miten Harry on muistaakseni kirjoittanut sen? Tai en ole täysin varma, mutta muistaakseni joko Harry, Ron tai Hermione kirjoitti joskus Voldemortin nimen johonkin.\n« Vastaus #137 : Heinäkuu 19, 2015, 23:08:46 »\nHarryhän ainakin näki Volden nimen kirjotus asun Salaisuuksien kammiossa kun Volde esitti sen Tom Lomen Valedro -> Ma olen Voldemort jutun. Hermione ois voinut löytää sen niistä kirjoista mitä se luki ennen koulun alkua eka vuonna, kun sehän sano että niissä kerrottiin miten Harry kukisti Voldemortin, toisaalta niisä on voitu ihan hyvin viitata vain Tiedät-kai-kehen.\n« Vastaus #138 : Heinäkuu 20, 2015, 18:37:24 »\nNo yhden hoksasin. Kun Harry ja Arthur olivat menossa kurinpidolliseen kuulusteluun, Rowling kuvaili että he mahtuivat juuri ja juuri hissiin molemmat. Virhe on siinä, että kirjan lopussa Harry, Ron, Hermione, Ginny, Luna ja Neville kaikki mahtuivat kerralla kyytiin, mikä on sinänsä todella outoa, Sillä vaikka Arthur on aikuinen, ei voida olettaa että hän on isompi kuin viisi 15-vuotiasta teiniä, ellei hän ole hyvin, hyvin, tuota... tukeva.\n//korjaus: kolme 15-vuotiasta ja kaksi 14-vuotiasta.\n« Viimeksi muokattu: Marraskuu 07, 2015, 17:13:36 kirjoittanut My Name Is »\n« Vastaus #139 : Elokuu 22, 2015, 11:10:48 »\nLainaus käyttäjältä: My Name Is - Heinäkuu 20, 2015, 18:37:24\nPuhutaanko tässä samasta hissistä vai eri hisseistä? Jos Arthurin ja Harryn kohtauksessa kyse oli vierassisäänkäynnistä, joka oli siis pieni puhelinkoppi? Nevillen, Lunan yms. kohtauksessa taas kyseessä oli Taikaministeriön sisällä oleva isompi hissi? Jos molemissa kohtauksissa oli kyseessä kuitenkin sama hissi, niin Rowlingille on sattunut ajatusvirhe.\n« Vastaus #140 : Elokuu 22, 2015, 21:03:04 »\nLainaus käyttäjältä: wollie - Elokuu 22, 2015, 11:10:48\nHarry ja co. menevät kirjan lopussa taikaministeriöön sisään samasta vierassisäänkäynnistä kuin Harry ja hra Weasley menevät kirjan alussa. Harry muistaa, missä sisäänkäynti on ja mikä numerosarja puhelimeen pitää näpytellä, koska hän on kulkenut samalla hissillä aiemmin. Lisäksi he saavat puhelimesta rintanapit samalla tavalla kuin Harry saa kirjan alussa.\nedit: aikamuodot yhdenmukaisiksi\n« Viimeksi muokattu: Elokuu 23, 2015, 23:18:34 kirjoittanut Kamtsatka »\n« Vastaus #141 : Elokuu 23, 2015, 19:53:24 »\nTälläinen virhe tuli mieleeni Salaisuuksien kammiosta ja Liekehtivästä Pikarista. Eli Salaisuuksien kammiossa kerrotaan Tom Valedron laittaneen päiväkirjaan muistonsa 50 vuotta sitten ja silloin Hagridia syytettiin sen avaamisesta ja hän sai potkut. Käsittääkseni kuitenkin heti sen jälkeen Hagrid sai jäädä riistanvartijaksi ja tehnyt niitä hommia. Kuitenkin Liekehtivässä Pikarissa Molly kertoo viimeistä kolmivelhohaastetta katsomaan tultaessaan että hänen kouluaikanaan riistanvartiana on joku Hagridin edelläkävijä. Jos näin on niin Mollyn ja Arthurin pitäisi olla jo jotain 70 vuotiaita!?? Olen aina ymmärtänyt heidät noin 45-55vuoden ikäisiksi...\n« Vastaus #142 : Elokuu 28, 2015, 15:18:45 »\nKalkarodhan käytti "paljasta salaisuutesi" loitsua, ja toisella yrittämällä pergamenttiin ilmestyi jotai Kuutamon, Matohännän, Sarvihaaran ja Anturajalan mollaamista. Ehkä F&G käyttivät kyseistä loitsua hekin, ja taianomainen pergamentti vaistosi valmistajiensa sanankaltaisuuden uusien omistajien kanssa?\n« Vastaus #143 : Elokuu 28, 2015, 17:31:38 »\nTuohon Hagrid-juttuun; Käsittääkseni Hagrid ei heti hypännyt suoraan varsinaisen riistanvartijan tehtäviin, vaan toimi ensin edeltäjänsä Oggin apulaisena. Weasleyt syntyivät siinä vuoden 1950 paikkeilla ja aloittivat koulun 1961. Hagrid oli siis heidän kouluaikanaan vielä apulaisriistanvartija ja hänet ylennettiin täysvaltaiseksi sellaiseksi vasta Oggin kuoltua/jäätyä eläkkeelle (mahdollisesti joskus Kelmien kouluaikana).\n« Vastaus #144 : Syyskuu 22, 2015, 18:11:33 »\nOlen nyt lukenut tätä keskustelua melkein tunnin, enkä huomannut täällä puhuttavan eräästä virheestä, jonka tajusin tänään. Azkabanin Vangissa Fred ja George antavat Harrylle Kelmien kartan, jota he ovat itsekin käyttäneet. Kirjan lopussa Lupin katsoo karttaa ja näkee Harryn, Ronin ja Hermionen mukana kulkevan neljännenkin henkilön, eli Peter Piskuilanin. Mietin vain, että miten ihmeessä Fred ja George eivät ole huomanneet asiaa? Luultavasti he ovat tehneet osan tihutöistään myös yöaikaan, joten eikö ole yhtään ihmetyttänyt että veljen sängyssä on kuolleeksi julistettu henkilö? :D Onko tälle olemassa selitys jossain?\n« Vastaus #145 : Syyskuu 22, 2015, 18:30:57 »\n1) Tuskin Fred ja George tiesivät kuka Peter Piskuilan on, saati että tämän pitäisi olla kuollut.\n2) Fred ja George tuskin myös tuntevat jokaisen Tylypahkan oppilaan, jolloin voisi olettaa heidän ajatelleen Peterin olevan vain joku oppilas (jos edes kiinnittivät nimeen huomiota)\n3) Varmasti käyttivät karttaa yöllä, mutta ehkä heitä ei vain kiinnostanut katsoa kuka Ronin vieressä nukkuu. Luultavasti keskittyivät katsomaan missä Voro ja Norriska menivät, jotta saattoivat karttaa heitä.\n// Asiaan liittyvä sarjakuva :D\n« Viimeksi muokattu: Syyskuu 30, 2015, 15:35:04 kirjoittanut Taru »\n« Vastaus #146 : Tammikuu 19, 2016, 13:12:25 »\nEntä jos aita oli puusta?\n« Vastaus #147 : Tammikuu 19, 2016, 13:20:14 »\nLainaus käyttäjältä: Lumipöllö - Elokuu 26, 2014, 16:06:06\nMietin, että Harry-vauva näki äitinsä kuoleman vuoden ikäisenä ja tämä on aika selkeästi pinttyneenä pojan alitajunnassa, joten miksei Harry ole huommaut thestraileita jo aiemmin?\n« Vastaus #148 : Tammikuu 19, 2016, 13:53:27 »\nLainaus käyttäjältä: Veelan silmä - Tammikuu 19, 2016, 13:12:25\nMutta jos sanotaan 'puuhun', sillä tarkoitetaan yleensä puuta eikä jotain puista esinettä tai asiaa.\n« Vastaus #149 : Tammikuu 19, 2016, 14:05:07 »\nLainaus käyttäjältä: Veelan silmä - Tammikuu 19, 2016, 13:20:14\nTämä muakin on härinnyt alusta asti. Miksi vasta Cedricin kuoleman jälkeen Harry näki Thestrailit, kun mitä luultavimmin on nähnyt myös äitinsä kuoleman? :O


Työvaatteena "omat" vaatteet - Hoitotyöstä yleisesti - Hoitajat.Net\nTyövaatteena "omat" vaatteet\nAugust 3, 2008 in Hoitotyöstä yleisesti\nTyöskentelen vanhainkotiosastolla ja viimeisintä hottia on yhteisöllisyys, johon myös kuuluu hoitajien työasujen vaihtaminen laitosvaatteista siviilivaatteisiin :-\nVaaterahaa saa jotain ja vaatteet pestään työpaikalla.\nTietäiskö joku missä asteessa laitosvaatteet pestään ja kuinka paljon asteita vaatteen pitäis kestää että kaikki ällötyslika lähtee ja pöpöt kuolee??\nPesen 60 asteessa esipesun kera. Jos on näkyvää likaa, niin käsin ensin huuhtelen.\nHyh hyh, aika ällöttävä ajatus. Toisaalta ymmärrän kyllä mikä siinä on takana. Itsekin joudun käyttämään omia vaatteita töissä, mutta kun kyseessä on lääkäriasema ei ole ihan niin ällöttävä ajatus.\nJa tuo Gannetin neuvo on toimiva mielestäni myös, 60 tai yli niin pöpöjen pitäisi kuolla. Kannattaa varmaan hankkia erikseen vaatteet joita pitää vain töissä.\nMä ostaisin mielelläni omat työvaatteet. En tietenkään käyttäis niitä kuin töissä, mut kyllä ne noi ällöt rytkyt voittais mennen tullen. :(\nIhan sama tuli mieleen! :D\nItse tosiaan ostaisin, tai no oikeammin vaatisin työnantajaa kustantamaan vakkareille ja yli 3 kk sijaisille esim. moiset vaatetukset.\nitekin tykkään ajatuksesta saada ite valita työvaatteet, saa mieluiset, ja kyllä ne laitosvaaterytkyt voittaa mennen tullen...vaaterahaa saa isomman starttirahan ja sen jälkeen vuosittain pienemmän erän.\nTyöasuna ne kuiteski säilyy, eli kotiin en niitä kanna!\nPuhtaana pitäminen vaan mietitytti, aika vähän mitkään normi t-paidat/verkkarit kestää yli 60 pesuja, kait on parempi tilata ne hejcolta tai vaikka sieltä imagewearista ;)\nhassua kyllä, mut vaikka ajatus "kodinomaisista" vaatteista on aika kiva, ei nuo dementoituneet enää sitä oikein ymmärrä, ku ovat ikänsä tottuneet, et hoitohenkilökunnalla on tietynlaiset vaatteet...\nMeidän duunipaikassa ollaan pääosin omissa vaatteissa..\nTyönantajalta ollaan saatu t-paitoja niin pitkillä hihoilla kuin lyhyilläkin, sekä muutama liivi...\nHousut ja kengät on joutunut itse hankkimaan, eli niistä osin ollaan omillaan.. Kunnes, isot pomot ovat päättäneet että meille tulee vuokravaatteet. Käytännössä se tarkoittaa sitä että meiltä lähtee n.3e / kk pesuraha pois ( nyt ollaan siis pesty vaatteet kotona, tai työpaikan koneella) ja jokainen saa 2 paria takkia/liiviä ja housua joidenka kanssa kuljeskellaan sitten ihmisten ilmoilla ja kaupoilla ( työpaikka on siis kotipalvelu).\nkauhulla odottelen millaiset "rytkyt" on tulollansa. Kammoksuttaa ajatus mennä asiakkaan kaupoille ym. asioille yli huomattavissa kuteissa. Ja kun vuokrakuteet on niin ei se välttämättä niin istu jokaisen meidän työntekijän kroppaan... Saapas nähdä... :-\nVaaterahoja ei tietenkään herunut, kerta talon puolesta olisi saanut lainata niitä kamalia kolttuja. Vakituiselle henkilökunnalle välillä tuli liivejä, housuja yms.\nMeille tuli viime talvena nämä lainakledjut..navettamallisto suoraan 70-luvulta.Mummot tykkää,kun ollaan niin muodikkaita.Lappuliisa fiilis,kun vetää kesällä sininen liivi ja hame pitkin raittia..sakkolaput puuttuu. *kyhää omia rahapulassa..*\nOsa pitää edelleen omia,vaikkei enää saa sitä reilun 3€ pyykkirahaa.Haavahoitopaikoissa ja muutenkin ihan mukava suojata nämä kuluneetkin rytkyt jollain.Ei tartte eväiden ostoreissulla nyppiä lihan/nahkanpalasia vaatteistaan kassajonossa.\n"Omissa" vaatteissa työskennellään meilläkki. Tosin kyseessä palvelukoti, jossa se mielestäni ihan luontevaa, kun kyseessä nimensämukaisesti on toisten ihmisten koti.\nNukan kanssa sama homma täälläkin. Tosin niinkin välillä voi käydä, että eritteitä tulee päälle. Sen jälkeen vaan paita talon koneeseen pesuun ja kuivuriin. Kotiin lähtiessä taas puhdasta päälle. ::)\nMä ostaisin mielelläni omat työvaatteet. En tietenkään käyttäis niitä kuin töissä, mut kyllä ne noi ällöt rytkyt voittais mennen tullen. ;D\nOlen myös työskennellyt yksikössä, jossa käytettiin omia vaatteita. Meillä oli kuitenkin tapana, kuten ilmeisesti myös edellä mainitulla, että työvaatteet olivat työvaatteita ja kotiin vaihdettiin toiset. Vaikka työvaatteet olivatkin "siviilit" ne huollettiin ja säilytettiin työpaikalla ja käytettiin vain työtarkoituksessa.\nTällä hetkellä työskentelen sairaalassa. Olemme keskustelleet työkavereiden kanssa, miten ihana olisi, jos vaihdettaisiin vähän väriä. Kuka määrää, että työvaatteen on oltava valkoinen? Telkkarissa sairaalasarjoissa ihania vihertäviä ym. vaatteita. Kesäksi olisi myös ihana saada capri-mittaisia työhousuja, sillä ainakaan meillä ei ilmastointi pelaa niin hyvin, etteikö tavan housuissa tulisi hiki. Eipähän myöskään tarvitsisi kääriä lahkeita.\nMeidän kaupungissa sijaisille ohjeistus, että toimitaan omissa vaatteissa vammaispuolella. Nyt oiskin sitten hakusessa työrytkyä. Haluaisin jotakin hengittävää vaatetta, paitoja ja pöksyjä. Oisko nämä "mesh"-kangasta sisältävät sporttipaidat hyviä? Kesähelteet tulee ja mä hikoilen jo nyt kuin sika suihkuhommia tehdessä. Onkkelma myös se, että kokoni on xxl. Oisko jotain vinkkejä löytyykö mistään edes sporttikuteita tässä koossa?\nSen verran hienostelija olen, että merkkivaatteita en karsasta. En tosin halvempiakaan. Voisin hyvin upottaa hyvään paitaan ja housuihin satkunkin. Oisko suosituksia?\nOnko työnantajan taholta vaatimuksia vaatteille (malli tms) ja saako omista työvaatteista korvausta (hankinta ja huolto)?\nEi mitään erityisiä vaatimuksia, varmaan normi teeppari ja collaritkin riittäisi. Ei tosin kyllä tule mitään työvaatekorvaustakaan. Haluaisin silti panostaa ihan oman työviihtyvyyden takia. Ne +28 kesähelteet kuumottaa jo nyt.\nItse kuljen suurimmalta osalta omissa vaatteissa,osan olen ostanut esim. Medantalta jolla ihan ok mallisto. Tosin mikä siinä on,että ei mistään meinaa löytyä hengittävää työvaatetta? Meillä työn puolesta saadut paidat/housut ovat aivan karmeita: eivät istu/lepattavat kuin teltat eikä ilma kulje niissä. Viime kesän helteissä oli eka kerta kun oikeasti meinas taju lähteä jo pelkän aamukierroksen jälkeen,puhumattakaan suihkukäynneistä (kiesus!). Meillä myös vaatteiden pesukierto on hidas-jokaisella 10 vaatetta ja pesukierto on 2 vkoa.


LG julkaisi halvemman version G4-huippupuhelimesta - Puhelinvertailu\niPhone-vaikutus: Samsung julkaisee Galaxy Note 5:n nopeutetussa aikataulussa\nLG on tänään esitellyt uuden variantin LG G4 -huippupuhelimesta LG G4s -puhelimen muodossa.\nG4s:n 5,2 tuuman näyttö tukee 1080p:n resoluutiota. Puhelimesta löytyy Qualcommin Snapdragon 615 -järjestelmäpiiri, 1,5 gigatavua RAM-muistia, kahdeksan gigatavua tallennustilaa, microSD-korttipaikka, irrotettava 2300 milliampeeritunnin akku ja kahdeksan megapikselin kamera.\nTeknisesti keskinkertaiselta paperilla vaikuttava puhelin lupaa tarjota optimoitua tehoa suorituskyvyn ja akunkeston muodossa. LG G2 mini- ja LG G3 s -arvosteluissamme emme olleet tyytyväisiä puhelimiin tehtyihin kompromisseihin huippumalliin nähden.\nPuhelin julkaistiin aluksi valituille markkinoille Euroopassa ja Latinalaisessa Amerikassa. Suomessa hinta- ja saatavuustiedot julkaistaan myöhemmin. Puhelimen hinnan voi odottaa sijoittuvan keskiluokkaan.


Live, love, laugh: heinäkuuta 2013\nEli tänään menin tallille ja Titta pyysi minua loppuverkkaamaan Vilman. Menin Vilmalla hetken, kun Titta meni Nataschalla. Kun olin tullut ratsastamasta, yritimme Marian kanssa saada Montea makuulle. :D Se meni loppujen lopuksi jopa etujaloilla kokonaan maahan. Veimme Monten hetkeksi tarhaan syömään, ja kokeilimme muutaman tunnin päästä muitakin temppuja. Saimme Monten tulemaan puomin ali (se oli siis tolppien päällä :D) ja tehtiin se viisi kertaa. Sitten lopuksi vielä pidimme Monten riimusta kiinni ja saimme Monten laukkaamaan vierellämme. Meen vielä myöhemmin ratsastaan Desin ja Maria menee Ginalla, tehdään varmaan puomi-/kavalettiharjoituksia. Tää postaus oli nyt tällänen lyhyt, eikä oo edes kuvia, koska mulla ei oo hirveesti aikaa kirjottaa, KOSKA meen taas tallille yöksi. :D\nLähettänyt Inka klo 10.42 2 kommenttia:\nEn tajua kuinka en vaan pysty kirjoittamaan blogia niin että kirjoittaisin edes muutaman kerran viikossa! No nyt teen taas yhden postauksen koska lähiaikoina on taas sattunut ja tapahtunut. Jos saisin kännykkääni tän boggerin sovelluksen niin tää onnistuis inan helpommin. Oon vaan niin surkee tässä. MUTTA en ala nyt voivottelemaan kuinka surkeeta kaikki on, vaan kerron näistä muutamista päivistä, mitkä on ollu tosi kivoja. Edellisyönä olin tallilla yötä Marian ja Jennin kanssa, teimme lettuja ja kirjoitin Marian kanssa runon. xD Yö oli tosi kuuma ja heräilinkin monta kertaa.\nIllalla mulla oli tosi huono olo ja kun olin kotona, kuume oli noussut :/ Sitten olinkin yhden päivän kotona.Tänään sitten oli harkkakisat meillä Porin Ratsastuskeskuksessa. (:\n27.7.2013 Desiree 50-60cm 4vp.\noik. Ozzy&Jenni vas. minä&Desi\n85cm, minä&Reipari hiomassa 1-2 linjaa hyväksi.\nEli menin tänään Desillä luokat 50-60cm ja 70-80cm. Molemmissa tuli yksi pudotus eli 4vp. ja molemmat oli mun omia mokia. Ja minua nuo pudotukset ei haittaa, koska viimeksi kun olen ollut kisoissa joissa on ollut tynnyrit esteen alla, Desi on kieltänyt kaksi kertaa, mutta nyt sain sen yli siitä esteestä. :) Menin vielä Reiskalla "koko kisojen viimeisenä" 50-60cm luokan. Lopuksi kuitenkin Titta halusi, että teen 1-2 linjan hyväksi joten tulin sen ja mulle nostettiin pari kertaa.(: Niin! Jos jaksan ja osaan tehdä hyviä videoita, teen vielä pienen koostevideon mun ratsastuksista.(:Ja sit tosta otsikosta vielä... en keksi mitään hyvää nimee ja tää tuli jostain hevontuutista tää nimi että joo, eipä tässä muuta ;D\nLähettänyt Inka klo 10.37 2 kommenttia:


Epäselvä tunnistusmerkintä estää jatkossa osallistumisen - Suomen Briard ry\nEpäselvä tunnistusmerkintä estää jatkossa osallistumisen\nViesti Kirjoittaja Suomen Briard ry. » 03.03.16 18:17\nEpäselvä tunnistusmerkintä estää jatkossa koiran osallistumisen tapahtumiin\nKennelliiton hallitus hyväksyi kokouksessaan 10.12.2015 Tunnistusmerkinnän tarkastaminen näyttelyissä, kokeissa ja kilpailuissa -ohjeen. Uuden ohjeen mukaan epäselvä tatuointi tai toimimaton mikrosiru estää koiran osallistumisen tapahtumaan. Ohje tulee voimaan 1.1.2016.\nPäivitys koskee kaikkia virallisia näyttelyitä, kokeita, kilpailuja ja testejä. Aikaisempi käytäntö, jossa epäselvät tunnistusmerkinnät on voitu hyväksyä jälkikäteen toimitetun todistuksen avulla, poistuu vuoden vaihteen jälkeen. Uuden ohjeen mukaan tunnistusmerkinnän on oltava luettavissa tapahtumapaikalla tai osallistumisoikeus kyseiseen tapahtumaan ei täyty.\nTunnistusmerkintä on pakollinen kaikille näihin osallistuville koirille. Ilmoittaessaan koiran tapahtumaan omistaja sitoutuu noudattamaan tapahtumaan liittyviä sääntöjä ja ohjeita.\nTapahtuman järjestäjä tarkastaa tunnistusmerkinnän. Jos tarkastuksessa löytyy koira, jota ei ole tunnistusmerkitty, tulee järjestäjän sulkea kyseinen koira pois tästä tapahtumasta.\nTunnistusmerkintä tarkastetaan ensisijaisesti koiran rekisteritodistuksesta ennen arvostelua tai suoritusta. Mikäli koiralla on siru, jota yleisimmät lukulaitteet eivät tunnista, on koiran omistajalla oltava mukanaan lukulaite, joka kyseisen sirun pystyy lukemaan.


Kirja-ajatuksin...: Sen tuntee tuulessa\n...tähän asti olen elänyt kesässä, mutta tänään haistoin sen ensimmäisen kerran tuulessa -syksyn. Joka vuosi tulee päivä, jolloin haistan sen. Toisina vuosina myöhemmin, toisina aiemmin. Nuorempana se harmitti. Kesän vaihtuminen syksyyn tuntui jotenkin niin lopulliselta. Nykyään se tuntuu turvalliselta ja olo tulee omituisen onnelliseksi. Kesä-ihmisestä on vuosien kieriessä kuoriutunut syksy-ihminen.\nMeidän parvekelaatikkomme on varmaan kauhein koko talossa. Siinä kasvaa sikin sokin mitä sattuu, miten sattuu. Rakastan sitä.\nLähettänyt Kati Nordman klo perjantaina, elokuuta 14, 2009\nJos se kuitenkin on kaunein. Se parvekelaatikko.\n14. elokuuta 2009 klo 20.58\nMinä tykkään keväästä ja kesästä yli kaiken. Mutta minustakin on jännä tuo syksy ja talvi. Sanoit, että tulee turvallinen olo. Olisiko niin, että koska meillä melkein aina on syksy tai talvi ja jokin rönttäkeli, silloin ainakin tietää, mitä saa, on turvallista.\nMutta koska kesä on lyhyt ja näin ollen tilapäinen, on olokin vähän tilapäisen ja epävarman oloinen(?)\nKesällähän eletään ihan eri ympyröissä kuin talvella, tavataan ihan eri ihmisiä, seurustellaan eri ihmisten kanssa (ainakin minulla on niin).\n15. elokuuta 2009 klo 9.21\nVoi hyvänen aika, ihan kuin tää postaus olis mun näpyttelemä! Ei kukkien suhteen, vaan ton syksyn haistamisen tuulesta. Mä sanoin jo torstaina isännälle, vaikka olikin aurinkoinen ja lämmin päivä, että nyt tuuli on muuttunut erilaiseksi, nyt tulee syksy.\n15. elokuuta 2009 klo 10.04\nMm. Haistan sen myös. Vähän surumielisenä. tulee sellainen muumilaaksomainen olo. Vähän tuutikki-tunnelma.\nParvekelaatikosta pidän. tuollaisena.\n15. elokuuta 2009 klo 12.10\nKiitos kauniista kommentista blogissani!\nVillipuutarha parvekelaatikossa - kuulostaa mainiolta!\n15. elokuuta 2009 klo 13.15\nNytkö se jo tuli, se syksyinen olo..Pidän loppukeväästä ja kesästä,mutta syksyn tulo Suomessa sai minut aina alakuloiseksi,siitä,että vuoden kaunein ja nautittavin aika oli loppumaisillaan...\n15. elokuuta 2009 klo 15.09\nIhanaa, kun syksy tulee! Kesäkin on ihan kiva, mutta liian kuuma minulle.\nKävin muuten tänä kesänä ekan kerran tuossa edellisen postauksen kahvilassa. Herkullinen paikka.\n15. elokuuta 2009 klo 16.55\nKyllä se on syksyn tuoksu täälläkin.\nMutta sinulla ovat parvekekukat hyvissä voimissa, kauniita.\n15. elokuuta 2009 klo 17.34\nSyksyn tuulen kyllä aistii. Itse en ole sitä vielä tuntenut, mutta tänään se oli jo melko lähellä, vaikka lämmintä olikin. Pohjoisessa puhutaan "etiäisistä". Jonkinlaisen etiäisen koin tänään syksystä. Yritin manata sitä pois hokemalla "Vielä on kesää jäljellä..." Ei toiminut. Taisi olla jo liian kulunut laulu.\nParvekkeenne on muuten hauska viidakko!\n15. elokuuta 2009 klo 23.17\nSulla on kaunis ja syksyisen värinen parvekelaatikko (tai siis ne kukat...)\nTänään on oikea syysmyräkkä, lähtee pölyt kunnolla korvien välistä kun siellä hetken seisoo.\n16. elokuuta 2009 klo 15.35\nIlona, niin. Niin se varmaan on :)\nKirlah, hieno filosofia. Minulle tulee syksystä turvallinen olo, koulu alkaa ja rutiinit. Olo tulee iloiseksi siksi, että syksy on minulle kaikkein luovinta aikaa.\nKutri, blogimaailmassa tulee välillä tuollaisia sattumuksia, että joku toinen on miettinyt juuri samaa, mitä itsekin. Se on jotenkin hienoa. Kyllä, tuuli kertoo syksyn.\nMariaK, hieno tunnelmakuvailu. ymmärrän, mitä tarkoitat.\nHienoa, että tykkäät parvekelaatikostani. Jotain muumimaista siinäkin on.\nLinnea, villipuutarha kuulostaa hyvältä ja se olkoon sekalaisen parvekelaatikkoni nimi tästä eteenpäin.\nYaelian, olen loppujen lopuksi kallistunut siihen, että alkusyksy on kaikkein kaunein vuodenaika. Haikealta tuntuu minutsakin, mutta hyvällä tavalla.\nAnnie, onpa hauskaa, että ollaan kuljettu samoissa maisemissa. Kimmokin kertoi käyneensä tuolla.\nArleena, minulla ei ole ollenkaan viherpeukaloa. Istutin vain torilta ja Iriksen koululta ostamiani kukkia parvekelaatikkoon ja sitten unohdin ne oman onnensa nojaan. Ne taisivat jo olla kuihtumaisillaan kunnes sade pelasti ne. Nyt olen yrittänyt muistaa kastella niitä ja ne palkitsevat minut kukkimalla.\nKimmo, kyllä täälläkin puhutaan etiäisistä ja silloin tarkoitetaan vähän kuin ennustusta. Sanaan liittyy myös mystiikkaa.\nTykkään kovasti omasta miniviidakostani, mutta mainitsemasi laulu on niin kauhea, ettei se taida loitsusta käydä :)\nHilja, kiitos! Täälläkin tuulee, mutta tuuli on miellyttävän lämmin. Ei yhtään syksyinen tänään.\n16. elokuuta 2009 klo 17.54\nParvekekukat ovat hempseän viehättävät ja villit. Keltainen on lempivärini joten kuva miellyttää silmääni. Samaten miellyttää kaikki puhe syksystä. Huippuihana vuodenaika, vaikka kaikista muistakin nautin.\nRita, syksy on ihanaa! Minua on silti jo muutaman vuoden ihmetyttänyt se, miten minusta -vannoutuneesta kesäihmisestä- on sukeutunut tällainen syksynrakastaja.\nKivaa, että ymmärrät parvekekukkiani!\n18. elokuuta 2009 klo 19.22\nMäkin olen aina ollut kesäihminen, oon kyllä edelleenkin, mutta olen oppinut tykkäämään myös syksystä. Tavallaan on kivaa, että tulee vähän viilempää ja voi laittaa kivoja syysvaatteita (neuleita) päälle ja iltaisin on kivempi mennä nukkumaan (tai polttaa kynttilöitä) kun tulee hämärää ja pimeetä.\nJa kunnon auringonpaiste, räiskyvät ruskan värit ja pieni huurre maassa: ei ole sen raikkaampaa ja puhtaampaa olemassa!!!\nJa ihanat teidän villit parvekekukat!!\n19. elokuuta 2009 klo 15.01\n..ja ihana MaaMaa!! Kiitos kommentista :)\n19. elokuuta 2009 klo 20.34


Fysioterapeuttinen valmennus - uusi palvelumme! - Fysiopulssi\nFysioterapeuttinen valmennus – uusi palvelumme!\nFysiopulssin fysioterapeuttinen valmennus on fysioterapeutin suunnittelemaa ja ohjaamaa progressiivista harjoittelua.\nFysioterapeutti alansa asiantuntijana ottaa huomioon harjoittelijan taustan ja tavoitteet – ja nimenomaan suunnittelee harjoittelua terveysnäkökulmasta, jolloin harjoittelun keskiössä ei ole pelkästään suorituskyvyn nosto, ulkonäköön liittyvät kehonmuutokset, vaan terveellinen harjoittelu ja liikkuminen. Tokikin hyvin toteutuneen valmennuksen tuloksena voi hyvinkin olla tulostason nousu, kehonkuvan positiiviset muutokset ja etenkin liikkeeseen tulee laatua. Harjoittelusta tulee pitkän tähtäimen liikkumista kohti elämänmittaista liikettä.\nHaluamme nostaa terveyden ja liikkeen jalustalle, sen sijaan, että liikkumisen ainoat tavoitteet on olla peilistä hyvän näköinen. Miksi ei tavoitteena voisi olla se, että voin paremmin, jaksan paremmin, pystyn urheilla ja harjoitella terveempänä?\nFysioterapeuttinen valmennus sopii kenelle vain ikään, taitotasoon, lähtötasoon tai harrastuneisuuteen riippumatta. Tavoitteet ja tarpeet asetetaan kunkin asiakkaan kanssa erikseen.\nKuntosali- / lihaskuntoharjoittelusta kiinnostuneille nuorille fysioterapeuttinen valmennus on erittäin hyvä ja turvallinen lähtökohta aloittaa. Motivaatio lisääntyy sitä mukaa, kun taitotaso ja fyysinen suorituskyky, mutta myös ymmärrys kehon liikkeestä kasvaa. Valmennuksen avulla nuori pääsee liikunnallisen harrastukseen alkuun turvallisesti.\nFysioterapeuttinen valmennus senioreille on erinomainen tapa jatkaa tai jopa aloittaa liikunnallinen harrastus! Fysioterapeutin ohjauksessa harjoittelussa pysyy ”punainen” lanka ja toimintakyky saa sopivalla tasolla haastetta, mutta turvallisesti. Tavoitteena voi olla mikä vain: rappusten nousu ilman käsitukea, tasapainon / kävelykyvyn ylläpysyminen, kotona asuminen mahdollisimman pitkään.\nAikuisille ja työikäisille fysioterapeuttinen valmennus on hyvä keino ylläpitää työkykyä ja fysioterapeutilla on ammattitaitoa suunnitella ohjelma juuri sinun arjen resurssien tarpeisiin ja toisaalta ammattitaitoa nähdä sinun työnkuvasi asettamat haasteet kehollesi.\nSohvaperunoita sohvan selkä houkuttaa, mutta jotenkin pitäisi päästä alkuun liikkumisessa? Vaivojakin on ja aloittamien pelottaa, liikunnasta saattaa olla huonoja kokemuksia? Fysioterapeuttinen valmennus on juuri sinulle – fysioterapeutti osaa ottaa huomioon harjoittelun moninaiset tasot ja vaikutukset: monesti ensin on totutettava kehoa liikkeeseen ja sallittava sille aikaa sopeutua uusiin liikeratoihin ennen kuormien haastamista.\nAktiivikuntoilijoille ja urheilijoille fysioterapeuttinen valmennus on erinomainen tapa peilata omaa sen hetkistä harjoittelua, suorituskykyä, tuloksia ja haasteita kuten vammoja. Säännöllisessä fysioterapeutin ohjauksessa syvennät ymmärrystäsi omasta liikkeestäsi, lajitekniikasta ja sen asettamista haasteista – toisin sanoen voit hyvässä tapauksessa päästä ohittamaan rasitus- ja urheiluvammojen karikkoja tai vähintäänkin päästä niistä yli. Fysioterapeutti haastaa sinua oppimaan kehostasi – ei vain suorittamaan harjoitusohjelmaa ja valmennus toimii erinomaisesti lajiharjoittelun täydentävänä sekä huoltavana muotona.\nFysioterapeuttinen valmennus voi toteutua valmennuspaketteina tai yksittäisinä käynteinä. Lähtökohta kuitenkin on, että valmennussuhde suunnitellaan pidempiaikaiseksi.\nOhjaamme sinut fysioterapeuteillemme ammattiosaamisten mukaisesti (urheilijat / aktiivikuntoilijat, seniorit, nuoret, odottavat ja synnyttäneet äidit, työikäiset). Voit tutustua meihin : https://fysiopulssi.fi/meista/\nEnsimmäisellä valmennuskäynnillä kartoitetaan ajatuksiasi ja tarpeitasi läpi. Fysioterapeutti myös tutkii ja arvioi kehosi toimintaa mm. liikkuvuus- ja liikehallintatestein harjoitusohjelman suunnittelemiseksi. Jatkokäynnit rakentuvat tarpeidesi ja fysioterapeutin kanssa tehdyn suunnitelman mukaan.\nTärkein asia, mitä tarvitset on OMA HALUSI aloittaa, jatkaa ja / tai kehittää omaa liikkumistasi. Vapauta mielesi avoimeksi ja uteliaaksi omasta kehosta ja liikkeestä – voit yllättyä. Positiivisesti, mihin pystytkään!\nStarttipaketti 3x 190e\nValmennuspaketti 5x 300e\nValmennuspaketti 10x 600e\nJatkoperuskäynti /vanhan ohjelman muuotkset 58e\nUuden ohjelman teko ja ohjaus 70e\nKysy ihmeessä lisää, mikäli ajatus fysioterapeuttisesta valmennuksesta jäi askarruttamaan!\nTerkuin Fysiopulssi tiimi


Timonin reissut: 44. Int. Kotas-Ralli\nPorukkaa saapui hyvin paikalle kun ajattelee että samana viikonloppuna oli 8 muutakin kokoontumisajoa. Leirien kasaamisen jälkeen meno jatkui perinteiseen tapaan virvokkeita nauttien, ystäviä tapaillen ja uusiin ihmisiin tutustuen. Oli ilo huomata että paljon oli myös ensikertalaisia!\nPerjantain alkuiltaa viihdytti Veli-Matti Laitinen, joka kitaralla soitteli sekailaista musiikkia Kotaskansan iloksi! Porukka viihtyi hyvin Pelsossa ja kylmä juoma teki kauppansa, nyt myös uuden alkoholilain myötä tarjolla oli fisushottejakin!\nPerjantai-iltaa ja yötä taasen vauhditti Popkone, jonka takuu varma rokettirolli pisti kansan tanssijalkaan vipinää! Samoin myös Pelson latodiskossa koettiin herkkiä hetkijä...jopa liiankin herkkiä!! Meno jatkui aamun pikkutunneille asti ja JMK:n grilli palveli onneksi nälkäisiä yö myöhään!\nNiin vaihtui perjantai lauantaiksi ja aamupala teki kauppansa, pikkusuolainen taisi maistua rallikansalle perjantain ilottelun jälkeen! Aamupäivästä alkoi kisailut Kotas-kävelyllä ja lentopallolla. Illasta taas oli karaokea.\nKilpailuita on nyt pyritty uudistamaan, Jawa-race on ennallaan pienin muutoksin ja uusin haastein! mutta muut lajit oli uusittu täysin, oli nylkkypalloa ja ketjun tarkkuusheittoa. Ainakin paikanpäällä saadun palautteen perusteella uudistukset olivat onnistuneita.\nLa iltaa vauhditti The Lider Band, joka soitti todella laadukasta rokkia mutta ehkä vähän liiankin taiteellisella tvistillä näin Kotasta ajatellen, hieman rouheampi meininki olisi ehkä uponnut Kotas-kansaan paremmin! Mutta porukka viihtyi ja nautti olostaan. Lupaamamme 99% sadetakuu ei täyttynyt, jos ei su pikku kuuroa lasketa! ja keli olikin varsin helteinen ja aurinkoinen. Tämä johti myös siihen että tulta ei saanut pitää kuin grillikatoksessa ja saunan kiukaassa!\nOnly six euro's....mayby next year!\nKaikki hyvä loppuu aikanaan, niin myös Kotanen! Hauskaa oli koko rahan edestä, ainakin siltä se näytti kun vieraita katseli ja ei voi moittia omaa hauskanpitoakaan, mukavaa oli!\nKotasen palkintojenjako on jo käsite Suomen kokoontumisajoissa, sillä palkintoja voi saada mistä vain ja mitä vain, joskus on annettu airot tai 70 litraa öljyä, perinteiseen kuuluu myös jakaa "sivistävää" kaunokirjallisuutta niin Suomen-, Saksan- kuin Venäjänkielisenäkin! Yöpyjiä Kotasella oli vajaa 300, joten hyvin oli porukkaa!\nSaavu Kotaseen jollain erikoiselle ja saa takuu varma palkinto, niin myös tässä, sillä jos saapuu emännän kanssa ruohonleikkurilla!\nJMK kiittää kaikkia vieraitaan, me luomme puitteet mutta te teette Kotasen! Eikä pidä unohtaa talkoolaisia, suuri kiitos myös heille! Tervetuloa ensi vuonna Juhla-Kotaseen, 45. kerran kunniaksi koitetaan varmasti keksiä jotain spesiaalia!!\nTunnisteet: JMK, Jyväskylän Moottoriklubi, kokoontumisajot, Kotas-Ralli, Kotasen leirikeskus, Latodisko, Pelso


virveriikka: huhtikuuta 2014\nLähettänyt Auli klo 19.41 9 kommenttia:\nLähettänyt Auli klo 8.00 11 kommenttia:\nPikkupeitto tuli eilen valmiiksi. Tai tuli ja tuli... Jokaisessa virkatussa peitossani on aina ollut sama ongelma: reunusmallin valitseminen... Kun niitä on niin paljon ihania. Virkkasin reunaan kaksi kerrosta kiinteitä silmukoita luonnonvalkealla langalla. Se kyllä rauhoittaa kirjavaa peittoa kummasti. Silti haluan reunuksesta leveän kehyksen työlle niin, että tämä on vasta alku.\nMalleissa on runsauden pulaa: valitako yksinkertainen, vai yksinkertainen, jossa kuitenkin ripaus jotakin väriä ja mitä väriä? Onpas vaikeaa!\nLähettänyt Auli klo 11.51 9 kommenttia:\nPääsiäinen on sujunut täällä mukavissa merkeissä. Olen ollut kauheassa leivontaohjelmaputkessa jo useamman viikon. Ensin leipoi koko Tanska, nyt Britannia ja myös etsitään Britannian parasta leipomoa. Olen oikein odottanut, että pääsen tosi leivontahommiin.\nPääsiäisenä onkin herkuteltu, todellakin, vaikka ollaan tuskin puolessa välissä näitä herkutteluja ja varsinkaan leipomuksia..\nTorstaina saimme tuliaiseksi leivoskimaran. Niistä otimme koko ilon irti ja maistelimme leivokset oikein harkiten porukalla. Leivokset ovat porilaisen Mäkilän leipomon leivoksia. Leipomon on oikeastaan ihan lähileipomoni, se kun sijaitsee parin kilometrin päässä meiltä. Raatimme rankkasi leivokset oikein pistein. Oli muuten harvinaisen kivaa ohjelmaa ruokailun jälkeen kahvin kera. Tutkimme ulkonäköä, rakennetta ja makua, tietenkin. Ja se maku olikin ratkaisevin. Ilmeisesti kirpeys kolahti meihin kaikkiin, vaikkemme ihan yksimielisiä olleetkaan.\nVoiton vei puolukkaleivos, toiseksi tuli sitruunainen tipuleivos, kolmanneksi pääsi mustikkainen leivos, joka oli kaunein halkileikattuna: hienot kerrokset! Toiseksi viimeiseksi tuli marenkileivos ja viimeiseksi keltainen prinsessaleivos. Kaksi jälkimmäistä olivat vähän pliisuja molemmat. Itse tykkäsin eniten tipuleivoksesta ja niinpä ajattelinkin sitten leipoa itsekin jotakin sitruunaista.\nSuosittelen tälläistä ohjelmanumeroa, me ainakin olimme innoissamme. Kivaa ja varsinkin, kun emme olleet toistemme tuotoksia arvostelemassa.\nTänään on toinen välipäivä vieraista, huomenna tulevat lapseni syömään. Kokeilin elämäni ensimmäisen kerran tehdä Lemon Curdia, jota olen aikaisemmin ostanut kaupasta. Suosittelen lämpäimästi, enpä olisi uskonut, että onnistuu noin hyvin : ohjeet oli Kinuskikissan. Tarkoituksena on illalla vielä paistaa lusikkaleipiä ja sitruunatahna tulee niihin sisään.\nLeivoin myös aprikoosirahkapullia, ne ovat minun peruspääsiäispullani, aina hyviä.\nLöysin Ikeasta ostamani marsipaanipakkauksen ja löysitä netistä marsipaanipullaohjeen. Niinpä paistoin toisesta puolesta puolen litran pullataikinaa marsipaanipullia. Pasitoin ne silikoonisissa muffinssivuoissa, jotta pysyivät mallissaan.\nHuomiseksi teen vielä lime-piiraan Valion ohjeella. Eiköhän näillä herkuilla pärjätä!\nLähettänyt Auli klo 16.14 3 kommenttia:\nLähettänyt Auli klo 8.53 8 kommenttia:\nKokeilin virkata koulun Fanttilangasta ja Seitsemästä veljeksestä malliksi patalapun. Tätä virkkailin maanantaina tuntien ohessa.\nSiitä tuli ainakin paksu, mutta silti se taipuu. Olisi ihan hyvä pannunalusenakin. Minusta lopputulos on ainakin näistä väreistä hyvin tyylikäs.\nOhjeen mukailin Patalappuja- kirjan mallista "Sokerileipuri". Fanttia tähän meni reilut kaksi metriä.\nKävisi ihan hyväksi koululaisen virkkaustyöksi. Ei kuitenkaan ole ihan pienten hommia, sen verran säätöä vaati se, ettei työ kääntynyt myssyksi... ;)\nJa myssynähän tämä olisi aika erikoinen ja varsinkin hiostava! Tosin muutama oppilas kysyi virkkaanko myssyä....\nLähettänyt Auli klo 11.33 2 kommenttia:\nTunnisteet: 2014VALMIIT, koulutyöt, virkkaus\nLähettänyt Auli klo 16.27 12 kommenttia:\nLähettänyt Auli klo 7.38 13 kommenttia:\nNo niin, nyt sitten riittää tämä lapsellisten juttujen virkkaaminen ja vaihdan muihin töihin. On tässä jo ehtinyt jotakin suunnitellakin. Ensi viikolla alan taas työhommat ja virkkaukset menee työpaikalle oppilaiden iloksi ja heitä motivoimaan. Tämän pupun virkkasin tällä Novitan ohjeella. Jätin tosin huopajutut pois ja kirjailin kasvot. Munan virkkasin ihan vaan mutu-tuntumalla ja onnistuihan se.\nLähettänyt Auli klo 14.51 5 kommenttia:\nLähettänyt Auli klo 8.00 6 kommenttia:\nLähettänyt Auli klo 15.32 4 kommenttia:


Sunnuntai 6.1.2019 - Satu Taavitsainen\nPerintäyhtiö Alektum on menetellyt toistuvasti lain ja hyvän perintätavan vastaisesti. Se on vuoden 2018 aikana kohdistanut perintätoimenpiteitä sellaisiin saataviin, joiden perintä on todettu lainvastaiseksi. Alektum on perinyt lainvastaisia saatavia ja kohtuuttomia perintäkuluja, laiminlyönyt tiedonantovelvollisuutensa, aiheuttanut kansalaisille tarpeettomia kuluja jättäessään yhdistämättä samaan velkasuhteeseen perustuvat saatavat ja pitkittänyt perintää sekä perinyt ostettujen saatavien perintäkuluja lainvastaisesti.\nKaiken kukkuraksi Alektum on ihan pokkana jatkanut lainvastaista menettelyään aluehallintovirastolta vuonna 2018 saamiensa useiden lainvoimaisten varoitustenkin jälkeen.\nPerustin Ulosottoon joutuneiden tukijat eduskunnassa -ryhmän, jonka puheenjohtajana toimin. Ryhmä edistää tarmokkaasti niiden ihmisten asiaa, jotka eivät itse enää jaksa puolustaa oikeuksiaan perintäyhtiöitä ja ulosottoa vastaan vuosiksi venyneissä kiistoissa. Moni häpeää velkaantumistaan eikä puhu siitä edes läheisilleen, mikä on kamala taakka.\nOlen käynyt lukuisia keskusteluja kansalaisten kanssa Alektumin ja muidenkin perintäyhtiöiden laittomista toimista. Kansalaisia on käynyt luonani eduskunnassa ja olemme yhdessä miettineet ratkaisuja asioille. Vihdoinkin tämä yksi toimija saatiin pois kiusaamasta ihmisiä. Erityinen kiitos kuuluu niille aktiivisille kansalaisille, jotka jaksoivat vaikeuksiensa keskellä tehdä kanteluja yhtiön toiminnasta. Kiitos teille!\nTämän mahtavammin ei olisi voinut vuosi 2019 alkaa, sillä Alektumin on välittömästi lopetettava kaikki perintätoimintansa. Yhtiön on myös lopetettava perintätoimintansa markkinointi.\nPerintätoimintaa on harjoitettava lainmukaisesti. Kansalaisten ei tarvitse sietää vanhentuneiden saatavien ja kiistettyjen laskujen perintää ja kohtuuttoman suuria perintäkuluja.\nLaissa on selkeästi sanottu, että perintätoiminnassa on noudatettava hyvää perintätapaa ja saatavien perinnässä ei saa käyttää velallisen kannalta sopimatonta menettelyä. Perintää ei saa jatkaa, jos velallinen kiistää maksuvelvollisuutensa. Hyvä perintätapa tarkoittaa, että perintäasian perustellun riitauttamisen tuomioistuimessa, kuluttajariitalautakunnassa tai muussa ratkaisuelimessä tulee aina keskeyttää perintä.\nHyvää perintätapaa koskevassa perintälain 4 §:ssä on nimenomaisesti kielletty kohtuuttomien tai tarpeettomia kulujen ja tarpeettoman haitan aiheuttaminen velalliselle. Perintälain mukainen lähtökohta on, että mikäli perintätoimisto menettelee hyvän perintätavan vastaisesti, ei velallisella ole velvollisuutta korvata perintäkuluja. Hyvää perintätapaa rikkova yhtiö ei saa korvausta kuluistaan. Suomessa ei ole voimassa viidakon lait ja on erinomainen asia, että saamme laittomasti toimivat yhtiöt pois Suomesta.\nJokaisen Suomessa toimivan perintäyhtiön on huolehdittava siitä, että sen johto ja työntekijät noudattavat toiminnassaan lakia ja hyvää perintätapaa, ja että kussakin toimipaikassa työskentelevillä työntekijöillä on riittävä ammattitaito. Perintätoimistolla on myös vastuu siitä, että sen perintätoiminnassaan käyttämät tietokonejärjestelmät toimivat lain mukaisesti.\nTänä vuonna meidän kaikkien yhdessä on jatkettava ahkeraa työskentelyä saadaksemme laittomasti toimivat perintäyhtiöt pois Suomesta.\n13 kommenttia . Avainsanat: perintäyhtiö, laiton perintä, alektum, perintäkulut\nKäyntejä kotisivuilla:1165158 kpl


DateSerial-funktio - Access\nDateSerial ( vuosi, kuukausi, päivä )\nPakollinen. Kokonaisluku. Jokin luku 100–9999 (raja-arvot sisältyvät alueeseen) tai numeerinen lauseke.\nPakollinen. Kokonaisluku. Mikä tahansa numeerinen lauseke.\nKun määrität päivämäärän, kuten 31. joulukuuta 1991, kunkin DateSerialinargumentti numeroalueen on oltava yksikön sallitulla alueella eli 1– 31 päiville ja 1–12 kuukausille. Voit kuitenkin määrittää myös suhteelliset päivämäärät kullekin argumentille käyttämällä mitä tahansa numeerista lauseketta, joka vastaa jotakin päivä-, kuukausi- tai vuosimäärää ennen tiettyä päivämäärää tai tietyn päivämäärän jälkeen.\nSeuraavassa esimerkissä käytetään numeerisia lausekkeita absoluuttisten päivämäärän numeroiden sijaan. Tässä DateSerial-funktio palauttaa päivämäärän, joka on ensimmäistä päivää edeltävä päivä (1 - 1), kaksi kuukautta ennen elokuuta (8 - 2), kymmenen vuotta ennen vuotta 1990 (1990 - 10), toisin sanoen 31. toukokuuta 1980.\nKaksinumeroiset vuosiluvut vuosi-argumentille tulkitaan käyttäjän määrittämien koneen asetusten mukaan. Oletusarvoisesti arvot 0–29 (raja-arvot sisältyvät alueeseen) tulkitaan vuosiksi 2000–2029. Oletusarvot välillä 30–99 tulkitaan vuosiksi 1930–1999. Käytä muita vuosi-argumentteja varten nelinumeroisia vuosilukuja (esimerkiksi 1800).\nWindows 2000 -versiota vanhemmat Windows-versiot tulkitsevat kaksinumeroiset vuosiluvut edellä kuvattujen oletusarvojen mukaisesti. Käyttämällä nelinumeroista vuosilukua voit varmistaa, että funktio palauttaa oikean arvon.\nJos jokin argumenteista ylittää kyseisen argumentin normaalin alueen, se muutetaan seuraavaan suurempaan yksikköön tarpeen mukaan. Jos määrität esimerkiksi 35 päivää, se arvioidaan yhdeksi kuukaudeksi ja joiksikin päiviksi riippuen siitä, missä kohtaa vuotta sitä käytetään. Jos jokin yksittäinen argumentti on alueen -32 768–32 767 ulkopuolella, virhe ilmenee. Jos kolmen argumentin määrittämä päivämäärä aiheuttaa sen, että päivämäärä on hyväksyttävän päivämääräalueen ulkopuolella, virhe ilmenee.\nHuomautus: Kun määrität vuoden, kuukauden ja päivän ja kalenterin ominaisuusasetus on Gregoriaaninen, annettujen arvojen oletetaan olevan gregoriaanisia. Jos kalenterin ominaisuusasetus on Islamilainen, annettujen arvojen oletetaan olevan islamilaisia.\nPalautettu päivämääräosa noudattaa nykyisen Visual Basic -kalenterin aikajaksoyksiköitä. Jos käytössä on esimerkiksi islamilainen kalenteri ja palautettava päivämääräosa on vuosi, vuosiarvo ilmoitetaan islamilaisen kalenterin vuotena. Vuosi-argumentille arvot 0–99 (raja-arvot sisältyvät alueeseen) tulkitaan vuosiksi 1400–1499. Käytä muita vuosi-argumentteja varten täydellisiä nelinumeroisia vuosilukuja (esimerkiksi 1520).\nTässä esimerkissä DateSerial-funktio palauttaa määritetyn vuoden, kuukauden ja päivän päivämäärän.


Vastuullinen kesäduuni 2015 -kampanja huipentui Vastuullisin kesäduuni -kilpailun palkintojen julkistukseen Alma-talolla tiistaina 25.8. Kärkeen sijoittuivat Fingrid ja Lasten Kesä ry.\nSuurten organisaatioiden sarjan voitti puolestaan sähkönsiirtoyhtiö Fingrid. Erityisesti työtehtävien mielekkyys ja yleinen tyytyväisyys kesätyökokemukseen nostivat Fingridin voittajaksi. Seuraaville sijoille pääsivät vuokra-asuntoyhtiö VVO ja rakennusyhtiö Skanska.\nPienet ja keskisuuret yritykset:\n– Paras perehdytys ja ohjaus: Skanska Oy\n– Innovatiivisin kesätyökäytäntö: Bitwise Oy\n– Esimerkillinen alle 18-vuotiaiden työllistäminen: Pertunmaan 4H-yhdistys ry\n– Esimerkillinen vammaisten ja osatyökykyisten työllistäminen: Espoon kaupunki


Tätä sivua on katsottu 4008 kertaa\nKohtuuttoman kovaa syyttelyä\nPääministeri Juha Sipilän suosio on hiipumassa oudoista syistä: hänen väitetään suosineen osittain omistamansa Terrafame-yrityksen vaikean tilanteen pelastamista.\nKun ei täysin ymmärrä näitä syytöksiä, ei niihin voi ottaa mitään kantaa muuta kuin toteamalla, että syyttely on kohtuutonta. Sipilän tuohtumuksen syytöksiin voi siis ymmärtää.\nMutta miksi julkisen sanan reaktiot ovat niin voimakkaita?\nEikö todistustaakan tulisi olla syyttäjän puolella?\nIlmeisesti syyttäjät haluavat kajota pääministerin sinänsä moitteettomiin työsuorituksiin.\nHaluan kannustaa pääministeriä kestämään julkisen sanan kohtuuttomat syytökset.\n1 vuosi sitten Sipilä = Trump\n1 vuosi sitten Hyvä\n1 vuosi sitten Esimerkkiäkö\nTänään on: 20.09.2018 Yhteensä 1996480 sivulatausta. Copyright©Hammerkit Oy 2006


Mykistävä video! Saara Aalto laulaa Frozenin tunnarin 15 kielellä – Stara\nMykistävä video! Saara Aalto laulaa Frozenin tunnarin 15 kielellä\nViihdeuutiset 5.9.2016, 0:05 · Stara.fi\nSuomalainen Saara Aalto nousi äskettäin kansainväliseksi tähdeksi kirjaimellisesti yhdessä yössä, kun hänen esiintymisensä Britannian X Factor -ohjelmassa noteerattiin näkyvästi niin Britanniassa kuin Suomessakin. Nyt Saara vetää tuoreella videollaan maton epäilijöiden jalkojen alta.\nNyt Saara on osoittanut taitonsa käytännössä julkaisemalla verkossa videon esityksistään. Hiuksianostattavalla videollaan Aalto vaihtaa kieltä lennosta ja lunastaa lupauksensa. Katsoja ei voi muuta kuin äimistellä Saaran huikeaa laulutaitoa ja kieliversioiden osaamista.